“Tahun Lepas Datang Pening, Mabuk & Muntah.  Kali Ni Bawa Yusoff Dalam Keadaan Sihat. DS Nur Shahida Kongsi Pengalaman Umrah Ketika Mengandungkan Anaknya.

Bukans emua orang bertuah untuk menjejakkan kaki ke tanah suci Mekah. Pengalaman yang cukup manis untuk dikenang. Bagi Datin Seri Nur Shahida Mohd Rashid, pemergiannya kali ini untuk menunaikan umrah lebih manis dan bermakna kerana ditemani si kecil Yusoff Al-Qardawi.

Dalam perkongsiannya menerusi laman instagram, isteri kesayangan Dato Seri Aliff Syukri ini memberitahu, sebelum ini dia pernah menunaikan umrah ketika Yusoff masih dalam kandungan.

Menurut Datin Seri  Nur Shahida lagi, ketika hamil, dia sudah mendaftar untuk menunaikan umrah. Namun hatinya berbelah bahagi sama ada mahu pergi atau tidak.

Namun, dek kerana tidak mahu melepaskan peluang tersebut, Datin Seri Shahida percaya jika sudah rezeki maka Allah pasti akan bagi.

“Tapi kan mama fikir kalau tuhan nak bagi rezeki Insya Allah ada…kadang kalau kita terlalu risau dan terlalu berjaga2 kalau dan Allah kata bukan rezeki kita x dapat juga…
.
“So pergilah mama ke sini dgn pening mabuk,muntah dan mcm2 simpton mama bawa ke mekah dan madinah ni…Sekarang mama datang lagi bawa yusoff pula kan…..dalam keadaan sihat ceria,”ujar Datin Seri Shahida lagi.

Biarpun pemergian dua beranak ini tidak ditemani oleh Dato’ Seri AliffSyukri, namun mereka selesa dan tiada sebarang masalah di sana.

Ini dilihat menerusi beberapa video dan juga gambar yang dikongsikan oleh Datin Seri Shahida di instagramnya.

Malah, Dtain Seri Shahida turut mengakui anaknya itu cukup baik dan tidak banyak ragam sepanjang mereka di sana.


“Semoga Kita Menang & Tiada Gelombang Kedua.” Doktor Ni Kongsi 5 Perkara Kena Patuh Waktu Kelonggaran PKP!

Pengumuman Perdana Menteri, Tan Sri Muhyiddin Yassin  bahawa kerajaan membuka semula aktiviti ekonomi di seluruh negara secara terkawal dan berhati-hati bermula 4 Mei 2020.

Justeru, pihak  kerajaan akan melaksanakan Perintah Kawalan Pergerakan Bersyarat atau PKPB. Sebahagian besar daripada aktiviti ekonomi dan sosial akan dibenarkan, kecuali beberapa aktiviti yang melibatkan perhimpunan ramai dan mendedahkan orang awam kepada risiko jangkitan wabak COVID-19 yang masih tidak dibenarkan.

Perintah Kawalan Pergerakan Dipertingkatkan (PKPD) juga akan dilaksanakan di kawasan-kawasan yang mencatatkan kes positif COVID-19 yang tinggi.

Pun begitu, ada sesetengah pihak melihat pengumuman tersebut terlalu awal dan bimbang kesannya menyebabkan wabak Covid -19 kian menular lebih serius.

5 BENDA KENA INGAT WAKTU KELONGGARAN PKP

PKP dilonggarkan secara berperingkat. Itu adalah amanah Dan kepercayaan kerajaan kepada kita semua.

Walaupun PKP semakin longgar, kita masih perlu mematuhi norma kehidupan baru untuk mengelakkan jangkitan COVID-19. Ingat, virus ini masih ada di luar sana. Ia tidak pupus. Ia masih boleh merebak.

Lima benda saya nak ingatkan.

Pastikan anda amal hand hygiene setiap kali lepas pegang apa-apa permukaan atau bersentuhan dengan orang lain terutama di luar rumah. Pakai air dan sabun pun boleh. Dan cuba amalkan bawa hand sanitizer ke mana-mana anda pergi.

2. Social distancing

Amalkan social distancing. Jauhi orang sekeliling anda sekurang-kurangnya 1 meter. Elakkan persentuhan yang tidak perlu. Tak usah berpeluk-peluk buat masa sekarang.

3. Elakkan perhimpunan ramai

Saya pasti ramai yang tak sabar nak keluar bersenam. Saya jamin ada yang akan guna alasan nak berjogging tapi sebenarnya nak keluar melepak. Dengan semangat PKP yang baru ini, saya minta semua orang elakkan perhimpunan yang melibatkan ramai orang. Jogging pun dengan syarat kurang 10 orang dan amalkan social distancing.

Begitu juga dengan sektor pekerjaan. Majikan perlu bijak dalam mengawal kehadiran pekerja. Tidak terlalu ramai pada satu masa. Cuba bayangkan kalau anda culas, pekerja anda dijangkiti, syarikat anda jadi satu kluster baru. Lebih banyak kerugiaan nanti.

4. Duduk rumah

Duduk rumah jika tiada keperluan keluar. Ini norma baru kita. Banyakkan masa dengan keluarga, bayakkan masa untuk diri sendiri. Bulan Ramadhan ni, sesuai betul untuk kenal diri, kenal Allah dan perbanyakkan ibadah melalui PKP ni.

Anda rimas duduk dalam rumah? Anda takut tak ada duit, tak ada makanan kalau tak keluar rumah? Tak ingat pemuda-pemuda Al-Kahfi duduk dalam gua selama 309 tahun? Allah ada, Allah jaga. Mohon pada dia. Keluar bila perlu sahaja.

5. Pakai mask

Dan kalau perlu juga keluar, pakai mask. Kalau pakai jenis kain, pastikan selalu cuci. Mask kain dikatakan bertahan selama 2-3 jam sahaja. Kerana ia tidak kalis air. Cuba dapatkan stok mask yang betul. Dan pastikan mask itu dibuang dengan baik. Jangan buang merata. Elok-elok syaitan dikunci bulan puasa ni, jangan kita pulak jadi syaitan menyebarkan kuman dengan tabiat buang sampah merata-rata. Sama juga yang suka meludah merata tu. Hentikan.

Semoga kita menang. Semoga tiada gelombang kedua. Kerajaan dah letakkan amanah pada kita. Mari kita pegang amanah ini.

Dr Amirul Amzar

Frontliner masih bekerja. Mohon kita tidak tambah kerja mereka.


“Mana Satu Ayah Ni. Nampak Sebaya, Macam Kawan-Kawan.” Gambar Keluarga Raih Perhatian, Bell Ngasri Dipuji Tetap Muda!

Setiap kali muncul di kaca tv, pasti ada sahaja gelagatnya yang mencuit hati. Lakonannya biasa-biasa sahaja namun lawak yang ditonjolkan membuatkan ramai tak kering gusi.

Tidak hairanlah andai dikatakan dia antara pelawak tanah air yang konsisten sejak dahulu hingga kini.

Bahkan terbaru, lakonannya dalam filem berjudul 18 Puasa Di Kampung Pisang menjadi bualan ramai. Manakan tidak, watak  yang dibawa oleh Bell bernama Barkoba tersebut nyata meninggalkan kesan sehingga diingati para penonton.

Filem arahan Mamat Khalid ini berjaya mengutip sebanyak RM1 juta dalam masa tiga hari ditayangkan di Astro First. Setelah 3 minggu ditayangkan, kutipan telah mencecah RM4 juta, satu jumlah yang amat menakjubkan.Sekali gus menaikkan kembali nama Bell dalam industri seni tanah air.

Namun, jarang sekali media memuat naik kisahnya bersama ahli keluarga. Namun, sempena Syawal yang lalu, Bell  berkongsi gambar raya bersama isteri dan anak-anaknya. Memang cantik semuanya memakai baju raya warna sedondon rona merah jambu.

“Selamat hari raya kepada semua. Saya nak minta maaf zahir dan juga batin yep. Dah macam kawan-kawan semua.”

Dalam pada itu, Bell atau nama sebenarnya Nasrizal Ngasri berkata, biarpun Aidifitri berlangsung dalam serba kekangan akibat krisis Covid-19, namun baginya, raya tetap raya.

Jelas Bell lagi, kelazimannya mereka sekeluarga pulang beraya di Johor dan Kedah (keluarga belah isteri).

“Kami biasa akan balik beraya di Kota Tinggi dan Ulu Tiram, Johor. Tetapi apa yang boleh buat, kita semua diuji dengan wabak Covid-19.

“Memang tak rasa raya sebab tak dapat jumpa sedara-mara. Tapi, ada hikmahnya juga. Disebabkan Covid-19, tak perlulah kita peruntukkan banyak sangat duit raya (ketawa).

“Raya ini akan paling seronok andai kita pegang status atau tiket kanak-kanak. Dapat beraya di rumah sesiapa pun dan paling ‘best’, semasa kutip duit raya. Ketuk sahaja pintu rumah sesiapa, mesti bawa balik ‘ongkos’.

“Sekarang dah tak macam dahulu. Nyawa bukan satu perkara yang boleh dibuat main-main. Saya rasa anak-anak pun dah reda. Semua orang rindukan suasana beraya dahulu yang bebas ke mana-mana tanpa sekatan. Tetapi ini semua dugaan. Sama-samalah kita hadapinya dengan tabah.” ujar Bell lagi.

Melihat gambar berkenaan, ramai yang menulis dan memberi respon. Antaranya ada menulis bahawa dalam gambar ni semuanya nampak muda. Bagaikan semuanya sebaya umurnya.

Bukan itu sahaja, ada yang memuji Bell Ngasri dan isteri sama cantik dan sama padan. Pada usia 41 tahun, ternyata Bell Ngasri tetap tampak muda remaja.

Untuk rekod,  Bell Ngasri bernikah dengan isterinya Farhana Syasya pada tahun 2007 dan mempunyai tiga orang anak.


“Satu Dunia Berdoa Untukmu, Allah Lebih Sayangkannya.” Kematian Rayan Jentik Emosi, Satu Dunia Bersedih!

Kisah adik Rayan yang terjatuh ke Dalam perigi dengan kedalaman 32 meter mengundang perhatian seluruh dunia.

Dalam usaha pihak penyelamat membawa keluar anak kecil ini, namun ternyata Allah lebih sayangkannya.

Seluruh dunia termasuklah rakyat Malaysia yang bersimpati dengan perkara tersebut  tidak putus-putus menzahirkan rasa sayu atas kematian kanak-kanak comel tersebut.

Malah Laman Twitter rasmi Jabatan Kemajuan Islam Malaysia (Jakim) turut memuat naik ucapan takziah buat keluarga Rayyan, sekitar 7.54 pagi Ahad.

“Seluruh dunia bersedih. Adik Rayan disahkan meninggal dunia oleh kerajaan Maghribi.

“Salam takziah buat ibu ayah dan keluarga arwah. Berehatlah adik Rayan di syurga sana. Al-Fatihah,” tulis pengendali Twitter rasmi Jakim.

“Jangan bimbang tentang dia. Allah telah pilih Rayan untuk ke syurga. Dia kini anak yang paling gembira di dunia. Jangan sedih ibu, Allah pilih dia antara yang terbaik berbanding kita. Jangan bersedih, anakmu akan bertemu denganmu di syurga, innsyaAllah. “

Tak boleh nak jelaskan perasaan bila lihat wajah sang ibu. Tenang di sana Rayan Awram. Innalillahiwainailahirajiun😢

Terdahulu, Istana Diraja Maghribi mengesahkan berita kematian kanak-kanak tersebut.

Hasil pemeriksaan awal mendapati kanak-kanak itu mengalami kecederaan pada paru-paru dan tulang belakang.

Rayan terperangkap dalam perigi berhampiran rumahnya di kampung kecil Ighrane, kira-kira 125 batu dari bandar Chefchaouen, sejak petang Selasa.


Wanita Minta Tolong Edit Gambar Pegang Anak Bersama Suami Undang Sebak

Ajal dan maut itu merupakan rahsia Allah S.W.T. Tiada siapa yang dapat menghalang andai kematian itu tiba.

Namun, sebagai manusia biasa, kita seharusnya redha dengan ketentuan tersebut kerana itu semua adalah takdir daripada Maha Kuasa.

Sebak dengan permintaan salah seorang ahli dalam grup Facebook Edit Apa Hari Ini yang kehilangan suami tercinta.

Lazimnya grup ini akan berakhir dengan gelak ketawa apabila ahli dalam grup meminta untuk mengedit gambar mereka.

Bagaimanapun permintaan DhiyaSyajaah MohdAzmi meminta ahli grup mengedit gambarnya bersama anak yang baru dilahirkan bersama arwah suaminya yang telah meninggal dunia sewaktu perayaan AidilAdha yang lalu undang sebak.

“Nak minta tolong pakar-pakar editkan gambar suami berdiri sebelah saya dan anak kami. Arwah suami meninggal masa raya haji, tak sempat lihat anaknya lahir.

“Semoga gambar ini dapat jadi tatapan buat anak kami kelak, mesti dia seronok sangat. Terima kasih semua,”tulisnya.

Dia berharap dengan gambar berkenaan menjadi kenangan serta menjadi tatapan buat anaknya apabila dewasa kelak.

AHLI GRUP TITIP DOA

Meninjau di ruangan komen mendapati rata-rata ahli grup mengucapkan takziah dan turut mengedit gambarnya bersama arwah suaminya. Berharap hasil suntingan mereka dapat menceriakan dan melengkapkan gambar keluarga kecilnya.


Cuba Buat Slime Ni Bersama Anak. Memang Cukup Syok!

Permainan anak-anak sekarang ini memang unik dan pelbagai, dan salah satunya yang popular adalah dengan bermain slime. Mungkin ada di antara ibu-ibu belum mengenali apakah itu permainan yang dipanggil slime ini.

Ia sebenarnya adalah seperti lendir atau bahan  yang melekit  dan kenyal yang boleh dihasilkan dengan pelbagai warna yang menarik. Dikatakan kanak-kanak suka bermain slime ini kerana mereka merasakan permainan ini cukup menyeronokkan.

Apa tidaknya dengan warna slime penuh warna warni, sudah cukup mampu menceriakan mereka dan secara tidak langsung ia sangat baik untuk perkembangan psikologi, meningkatkan daya tumpuan, kreatif, bijak mengekspresikan diri dan pelbagai lagi kebaikan lainnya. Malah kita sebagai orang dewasa juga bila dapat bermain dengan warna, akan dapat memberi terapi yang cukup istimewa. Hilang stress sekejap!

Untuk itu, jom kita lakukan aktiviti menghasilkan slime ini bersama anak-anak kita untuk mengisi waktu hujung minggu ini sebagaimana yang dikongsikan oleh Amni Hafiffa ini.

[su_highlight background=”#efe9ea” color=”#6a1332″]Bahan-bahan yang diperlukan[/su_highlight]

Sabun cecair (dynamo)

Pewarna

Minyak rambut

Bekas

[su_highlight background=”#efe9ea” color=”#6a1332″]Cara membuatnya :[/su_highlight]


“Redha Suami Adalah Redha Allah,  Lelaki Ni Mudah Lembut Hati & Lemah Bila Isteri Kerap Memohon Maaf. “ Deep Perkongsian Ni!

Lumrah dalam hidup berumah tangga, ada pasang surutnya. Sedangkan lidah lagi tergigit inikan pula suami isteri. Setiap pasangan tak dapat lagi dari melalui fasa perselisihan faham. Namun sejauh mana anda menyelesaikannya.

Usah terlalu ego dan merendah diri dalam rumah tangga. Tidak salah sesekali kita beralah demi keharmonian hidup. Tapi meminta maaf bukan bermakna kita beralah cuma tidak mahu ia berpanjangan. Justeru, pasangan kena take note.

Ada sesetengah kes si siteri tidak mahu mendengar kata, asyik mahu ikut cakapnya sahaja. Sedangkan dalam rumah tangga kena saling memberi dan menerima. Kalau nakkan suami yang baik, cermin dulu diri kita bagaimana.

menerusi laman facebooknya. Jom baca, moga kita dapat manfaat daripadanya.

U N T U N G ada suami,

Yang ada mata dia jaga pandangan pada pempuan lain.
Ada masa habis 80% masa hariannya dengan majlis ilmu dan ibadah.
Ada tenaga guna utk bangun solat malam untuk Allah.
Ada ilmu, dia sampaikan kat isteri.
Ada ilmu dia selalu usha memperbaiki diri dia dengan Allah.
Utamakan solat di awal waktu.(beejemaah di masjid)
Jaga makan minum anak isteri

Soalan wujud kah lelaki ni ?
Jawapan : Memang wujud. Kadang lelaki macam ni ada dengan kita, tetapi kita tak nampak. Sebab kita tak tahu bersyukur.
Orang tak tahu bersyukur ni, orang yg dah ada segalanya tapi dia masih merasa tak cukup.
Bukan kah Rasulullah di perlihatkan oleh jibrail pada malam israk mikraj yg mana neraka ity paling ramai penghuni nya adalah wanita?

Mereka bukan tak tutup aurat.. mereka bukan tak baca quran.. tapi mereka golongan yg paling ramai dalam neraka, kerana mereka tidak menghormati/mentaati suami mereka.
Kita tak rugi bila kita merendahkan diri di hadapan suami, kerana jika kita fahami point Allah suruh taat suami adalah kita hakikatnya tengah merendah diri untuk mentaati perintah Allah.
Kadang ramai wanita lain di luar sana damba kan suami mcm kita dapat, tapi nasib mereka tak sebaik kita, kita yg bernasib baik ni pula tak bersyukur dgn nikmat yg Allah beri. ( Bertapa buta nya kita untuk menilai keberutungan ahkirat yg Allah sudah sediakan melalui suami yg beriman)

Dalam dunia ni ada 2 sahaja DERHAKA.

1 derhaka ibu bapa.
2 derhaka pada suami.

Lain tak di sebut derhaka.

Jadi lah wanita yg berjaya dunia ahkirat. Kita tak rugi merendah diri dan memperbaiki kesilapan serta membetulkan keadaaan. Orang yg sombong org yg jah dari Allah. Dan mereka kata Allah bukan penghuni syurga.

Kita belum lambat untuk memperbaiki diri, untuk apa kita baiki? Untuk Allah. Mencari redhanya Allah, redha suami adalah redha nya Allah terhadap kita. Itu tanda2 nya…
Ayuh wanita yg beriman, tempat kalian di syurga, jangan kerana emosi ego nafsu anda mencampakkan diri anda ke tempat yang hina.

Kita masih sempat bertaubat dan membetulkan keadaan.sesunguhnya benar Allah menyukai org yang bertaubat…
Minta lah maaf dengan suami anda setiap masa. Tanda anda merendah diri di hadapan Allah… Seorang lelaki akan lembut hati dan lemah bila isteri kerap memohon maaf walaupun dalam keadaan tiba2..


“Berikan Yang Terbaik Sebagai Anak, Isteri & Ibu.” Muliakan Orang Tua Tip Kak KM Murah Rezeki, Miliki Banglo RM5 Juta

Siapa yang tak kenal dengan usahawan sensasi, Liana Rosli atau Kak KM.

Terbaru, anak dramatis terkenal Normah  Damanhuri ini menjadi bualan ramai apabila berkongsi momen indah memiliki rumah banglo berharga lebih RM5 juta di Instagramnya, baru-baru ini.

Mengulas lanjut, Kak KM bersyukur kerana ia antara hasil titik peluh perniagaan produk yang diusahakan. malah, rumah banglo berkenaan merupakan kediaman ketujuh yang dimilikinya.

“Sebenarnya tanah rumah ini sangat besar, 10,000 kaki persegi. Sebab jika beli rumah baru mungkin susah nak dapat (yang besar) macam tu. Ia rumah lama. Boleh je kalau nak duduk balik, tinggal lagi kalau boleh saya mahu ia semua baru.

“Jadi kita nak runtuhkan, ‘naik’ balik yang baru. Lokasinya di Ampang. Sebenarnya harga lebih (RM5 Juta), nanti dikatakan berlagak pula. Baru cakap RM5 Juta orang dah marah sangat, kata kita nak menunjuk-nunjuk.

“Padahal kita bukan nak menunjuk, kalau tak boleh tengok tutuplah Instagram tu, betul tak?,” katanya ketika ditemui di Sidang Media Minggu Usahawan Negara 2022, Festival Fesyen & Kecantikan

Mengulas lanjut mengenai proses pengubahusaian bagi membangunkan kediaman yang serba baru, Kak KM menjelaskan ia mungkin mengambil masa sekitar setahun.

“Kita bagi masa dalam setahun sebab nak runtuhkan semua nak naikkan balik. Sebab kita ambil keputusan untuk ubah suai kerana anak bertambah, kalau boleh biarlah bilik seorang satu. Untuk mak dan mertua, untuk bilik sendiri juga.

“Malah kalau boleh nak adakan surau. Nak lebihkan benda itu, nak ada surau,” katanya yang turut mendedahkan memiliki kediaman berkenaan sebagai impian yang tercapai.

Ditanya tip kejayaannya sehinggakini akui, Kak KM dia sentiasa memberikan yang terbaik sebagai anak, ibu dan isteri.

“Pertama sekali, memang kena buat baik dengan mak bapak. Macam mana marah pun, kita tak boleh cakap fasal mereka, tak boleh nak marah-marah mereka. Mak cuma satu. Kalau nak berkatlah.

“Selain itu kita kena jaga bahagian, tanggungjawab kita. Kita dengan anak-anak, suami dan adik-beradik. Kena jaga benda tu dulu. Bagi saya itulah asasnya.

“Kemudian barulah sibukkan untuk benda lain. Mak dengan mak mertua itu memang nombor satu,” katanya lagi.


Ulang-ulang Pesan Ni Dekat Anak, Agar Bila Mak Ayah Meninggal Mereka Tak Lupa!

Anak anugerah terindah buat kita pasangan suami isteri dan mereka itu ibarat kain putih dan bergantung kepada kita sebagai ibu bapa untuk mencorakkannya.

Sebagai ibu bapa yang diberi tanggungjawab yang cukup besar ini, kita kena faham pembentukkan dan cara didikan perlu dilakukan bermula sejak mereka kecil lagi.

Semestinya kita semua impikan anak-anak yang baik akhlaknya, berjaya dunia dan akhirat. Doa kita pasti sentiasa ada mengiringi mereka.

Pun begitu, dalam usaha kita untuk membesarkan anak-anak jangan lupa untuk menitipkan pesanan-pesanan yang membuatkan mereka ingat sampai bila-bila walau ibu ayah sudah tiada di dunia ini.

Hubungan anak dan ibu bapa tidak akan terputus walau salah satunya sudah meninggal. Meski tidak berhubungan secara langsung, anak yang soleh akan dapat mengirimkan doa untuk memberikan ketenangan kepada ibu ayah yang telah tiada.

PESANAN PENTING BUAT ANAK

Bila mak ayah dah meninggal…..

-Nanti jangan lupa bersedekah untuk mak ayah setiap hari. Sebab dulu mak ayah tak sedekah banyak kerana besarkan korang.

-Jangan lupa bacakan Surah Mulk untuk mak ayah setiap malam. Nanti ada juga peneman mak ayah di kubur.

-Doakan kebaikan untuk mak-ayah setiap hari.

Ini yang lebih penting untuk kita pesan dan wasiatkan sebab, tak tentu lagi kita selamat dengaan amalan sendiri.

Kalaulah amalan sedekah pahala tak cukup, boleh juga anak yang masih hidup tolong ‘top-up’kan.

Dan doa, bacaan Quran dan sedekah ni jangan minta mereka buat setahun sekali masa hari raya je. Ingatkan mereka, jika benar sayang mak-ayah buat setiap hari.

Sebab dulu, kita jaga anak careful everyday. Kita bagi mereka makan-minum everyday, bukan seminggu sekali.

Ingatkan anak anda. Sebab, jarang anak yang ingatkan ibu-bapa mereka yang dah meninggal. Masa meninggal je anak menangis seminggu. Lepas tu mereka enjoy dengan harta-pusaka. Mereka fikir kita di alam sana pun selamat dan gembira.

Then setahun sekali baru nak jenguk kubur baca Fatihah masa raya.

Saya kira, bukan begitu relationshipnya. Saya fikir, antara tanda anak benar-benar sayangkan ibu-bapanya, ia berpanjangan setiap hari tak kira kita masih hidup ataupun dah kembali ke alam sana.

Ia bantu kita setiap hari dengan doa, bacaan Quran dan sedekah yang ikhlas yang BERMANFAAT untuk kita di alam sana.

Dan semua kesedaran ini bermula dengan kita, ibu-bapanya yang mendidik dan mengingatkan mereka.

Ingatlah,

Apa yang kita ingatkan mereka, itulah yang kita dapat.

Ingatlah,

Kematian bukan penutup segalanya. Kita masih hidup. Cuma berpindah medium (alam lain) sahaja.

Sekian, ingatan untuk diri sendiri, seorang bapa yang ada anak-anak dan, seorang anak yang telah bapanya kembali ke Rahmatullah .

Setiap hari saya cuba yang terbaik untuk sambungkan kasih-sayang kepada arwah abah dengan bacaan Al-Quran, sedekah dan doa kerana percaya janji Tuhan :

‘dan orang beriman yang diikuti zuriat keturunannya dalam keadaan beriman juga, Kami hubungkan (himpunkan) mereka dan zuriatnya di syurga….’ (Surah Thur, 21).

Jom tonton video  menarik berkenaan pilihan peralatan dapur yang memudahkan kerja kita.


Jangan Buat Main Bila Papan Pemotong Sudah Calar, Berdaki Dan Berkulat. Ada Kuman 200 Kali Ganda Berbanding Tempat Duduk Di Tandas!

Sebenarnya, inilah antara sumber keracunan makanan yang menyebabkan anda cirit birit dan sakit perut.

Kajian menunjukkan 1 cm persegi papan pemotong mengandungi lebih 24 ribu bakteria.

Rekahan dan kesan calar pada papan pemotong adalah “lubuk” bagi kuman seperti Salmonella, e coli dan sebagainya.

Selain itu, perkongsian penggunaan papan pemotong bagi bahan mentah (ayam,ikan, daging) dan sayuran/ buah buahan juga perlu dielakkan.

Contohnya selepas anda memotong ayam, kuman pada ayam mentah akan melekat di papan pemotong, kemudian dengan papan yang sama anda potong sayur ulam dan buah buahan.

Saranan:

1. Gantikan papan pemotong jika telah ada kesan calar dan berdaki

2. Gunakan papan pemotong berbeza untuk bahan mentah dan sayuran/ buah.


“Puasa Setiap Kali Exam.” Rangkul 10A Dalam SPM, Anak Penulis Skrip ‘Andainya Takdir’ Kongsi Rahsia Cemerlang Dalam SPM.

“Setiap kali ‘exam’ saya akan puasa kerana lebih fokus. Demikian resipi kejayaan yang dikongsikan oleh Wan Mohammad Waliuddin Afzainizam, 17 yang merupakan pelajar cemerlang SPM 2018. Dia berjaya memperoleh 10A daripada 11 mata pelajaran yang diambil.

Anak sulung daripada tiga beradik yang juga merupakan anak kepada penulis skrip ‘Andainya Takdir’ bercita-cita untuk melanjutkan pengajian dalam bidang perubatan.

“Tiga hari lepas, masa balik dari masjid selepas selesai solat zohor, saya kemalangan. Jatuh motor, tak sangka hari ini dapat berita yang menggembirakan. Alhamdulillah.

“Ini adalah hadiah kepada ibu bapa yang banyak memberi sokongan selama ini , terima kasih juga kepada guru SMK Seksyen 18 yang tak pernah jemu berusaha membantu sehingga mencapai kejayaan hari ini,” ujar Wan Mohammad Waliuddin lagi.

Dalam pada itu, Wan Mahani melahirkan rasa syukur dengan kejayaan anaknya. Malah dia berharap cita-cita anaknya itu akan tercapai kelak.

‘Dalam seminggu ini memang saya berdebar, macam saya pula yang nak ambil result,” seloroh Wan Mahani sambil memberitahu skrip drama bersiri terbaharunya, ‘Maryam Elina’ sedang ditayangkan di RTM serta telemovie ’14 hari’ yang bakal disiarkan sabtu ini.

Wan Mohammad Waliuddin merupakan anak sulung dan menjadi harapan keluarga.

“Alhamdulillah, walaupun tak  dapat straight A, sebagai ibu saya bersyukur. Sebagai ibu, saya hanya mampu mendoakan yang terbaik buat anak-anak. setiap kali anak exam, solat DHUHA tu jadi macam wajib pada saya. Waktu inilah saya selalu doa supaya Dia terangkan hati anak-anak saya.

“Wali jenis yang study macam orang lain juga. fokus masa prep dan selalu ajar kawan-kawan jika mereka minta tolongsebab itu akan jadi kan kefahaman dia lebih baik. Esp matematik dan add math. Malah dia pernah dipanggil abang add math sebab selalu markah add math lagi tinggi dari math biasa.

“Kalau dia tak faham sesuatu subjek tu, dia memang akan cari semula cikgu lepas kelas. tanya cikgu sampai dia betul-betul faham,”ujar Wan Mahani lagi, anaknya itu juga rajin berpuasa sunat setiap hari exam selain mengamalkan pengambilan kismis setiap pagi.


“Yang Menanggung Itu Bukannya Dia. Tapi Anak Dan Isterinya.” Doktor Ini Luah Rasa Terkilan Sikap Egois Lelaki Bergelar Suami

Oleh kerana sikap suami yang tidak membenarkan isterinya mendapatkan rawatan susulan di sebuah hospital selepas bersalin, doktor ini melahirkan rasa kebimbangan mengenai ancaman nyawa pesakitnya yang boleh menggugat nyawat jika berlaku sebarang komplikasi yang diluar jangkaan.

Ikuti perkongsian ini, semoga bermanfaat sebagai panduan hidup.

Puan, awat takmau ambik darah anak?” Aku tanya seorang ibu.

Anaknya sudah berusia 42 hari. Kuning masih belum turun sepenuhnya.
Namun dia tidak mahu ambil darah untuk periksa fungsi hati anaknya.

(Baca : kuning berpanjangan pada bayi -melebihi 14 hari bagi cukup bulan dan 21 hari bagi pramatang, perlu diperiksa darah untuk memastikan tiada masalah dengan hatinya)

Si ibu menggeleng. “Takpalah doktor. Ayah dia kata tunggu baby besar sikit”

Besar sikit? “Nak tunggu besar mana. Dah lebih lama dah ni.. kuning tak turun-turun..”

Aku kemudian terangkan tentang mengapa perlu diambil darah, kemungkinan masalah yang ada serta risikonya. Ibu angguk faham. “Tak apalah doktor, suami saya tak bagi”

Aku menarik nafas. Rupanya suami tak bagi. Si ibu pula, merupakan high risk case.

Melahirkan anak secara pembedahan kecemasan disebabkan ‘severe Pre eclampsia (tekanan darah tinggi hampir menyebabkan sawan), complicated with cardiomyopathy and APO (kesan kepada paru-paru dan jantung). Masuk ICU beberapa hari dan memerlukan bantuan oksigen bertekanan tinggi.

Lepas lahirkan anak, si ibu tidak datang jumpa doktor-doktor pakar seperti yang dijanjikan.

Punya la bahaya keadaan dia. “Puan.. puan tak pergi hospital sebelum-sebelum ni sebab suami tak bagi juga ke?”

Sengaja aku tanya. Mengagak. Sebab anak tak ambil darah pun sebab suami tak bagi juga.

Dia angguk. Aku; yang sudah cukup penat pada hari itu. Hanya mampu nasihat.

Aku terangkan pada ibu mengapa perlu jumpa doktor pakar. Mengapa dia adalah ibu berisiko tinggi. Mengapa perlu rancang keluarga. Mengapa perlu optimumkan kesihatannya.

Ibu pula masih muda. 20an.  Ibu angguk faham dan akhirnya bersetuju untuk dirujuk semula (setelah default),

ANAK TAK CUCUK, SUAMI TAK BAGI

Selepas beberapa ketika, hampir bersurai. Aku lupa tanya satu benda.

“Anak dah cucuk ke?”Dia geleng. Bila aku tanya kenapa. Dijawab hari tu anak selsema. Hari ni tak payah lagi lah.

Setelah dikorek dan dikorek, baru si ibu mengaku. “Suami saya tak bagi lagi doktor”

Aku : yang dalam keadaan tenang terus rasa nak keluar asap di telinga. Huhu.

“Eh siapa yang sakit ni” “Suami duk tak bagi puan pergi hospital, dia ke nak tanggung sakit atau puan? Dia tak bagi anak vaksin, dia yang akan tanggung ke anak puan?”

Aku terkilan sangat masa tu. Terkilan dengan sikap seorang suami.

Seorang suami yang sepatutnya memimpin keluarga. Tapi akhirnya dia tak sedar dia menzalimi isteri sendiri dan anaknya.

Isteri jika tidak dijaga, tidak dipantau, bagaimana jantungnya? Bahkan mengancam nyawa.

Anak kuning berpanjangan, tidak dibenarkan diperiksa, tak dibenarkan imunisasi, pernah suami berfikir kesannya?

Yang Menanggung Itu Bukannya Dia. Tapi Anak Dan Isterinya. Aku menarik nafas.. Aku tahu isteri barangkali tersepit.

“Saya minta maaf.. saya tahu puan tersepit.. saya pun mampu nasihat je puan. Tapi jujur saya kesian kat puan. Suami tak bagi buat semua benda dan menyebabkan puan dan anak jadi mangsa”

Si ibu senyap. Ibu kepada ibu tadi juga senyap (ibu muda ini datang bersama ibunya”

“Saya cuba nasihat dia doktor.. saya pun takut juga”  Si nenek bersuara.

Si ibu muda tunduk. Tak pasti apa dia fikir atau rasa.

“Tak apa saya cuba pujuk suami saya dulu” .Aku tahu mereka semua tersepit.

Oleh kerana seorang suami dan ayah yang tidak berfikir panjang, tidak mencari ilmu dan tidak bersikap adil pada anak dan isterinya.

Jujur aku kecewa. Kasihan pada isteri dan anak yang terpaksa ‘tunduk’ tanpa dibela..

Ingatlah kita manusia, baik siapapun dan di manapun posisinya, ada amanah dan tanggungjawab yang besar di belakang kita.

Begitulah lelaki, akad yang dilafazkan membawa tugas yang berat di sebaliknya. Ada tanggungjawab yang amat besar di sebalik nama seorang ‘ketua’. Merekalah pemimpin, pembimbing dan pelindung buat keluarga.


Tak Sangka Fazura Punya Impian Berniaga di Pasar Siti Khadijah, Nampak Tak Kekok Berniaga!

Siapa sangka rupanya pelakon popular dan usahawan cantik, Nur Fazura sebenarnya mempunyai keinginan peribadi untuk menjadi peniaga di Pasar Siti Khadijah di Kota Bharu Kelantan.

Impiannya itu dikongsi menerusi YouTube MyFazura telah meraih perhatian peminatnya.

“Sebenarnya memang dari kecil saya ada satu impian. Masa mula-mula dulu saya nak jadi pramugari dan saya juga teringin nak ada pengalaman menjual (berniaga).

“Teringin nak rasai sendiri pengalaman menjual di Pasar Siti Khadijah dengan peniaga-peniaga wanita yang ada di sini. Alhamdulillah bila ada pelanggan yang datang membeli, rasa tercapai impian saya nak menjual itu.”

Video berkenaan berdurasi 26 minit turut memaparkan aktiviti Fazura sepanjang berada di negeri Cik Siti Wan Kembang itu. Antaranya berdikir barat, persembahan wayang kulit , makan hidangan tradisi Kelantan, mengunjungi salah satu masjid terkenal iaitu Masjid Ar-Rahman dan tempat menarik lain.

Dalam pada itu, Fazura juga mengakui pertama kali makan nasi kerabu ketika di mengunjungi negeri Kelantan ini. Dia amat teruja layanan yang diberikan oleh rakannya juga yang berasal dari negeri Kelantan.


Hamil 28 Minggu, Wanita Ini Tawan Acara Lasak ‘Spartan Race’. Inspirasi!

Siapa sangka ibu hamil pun mampu menawan acara lasak. Lazimnya ketika ini keadaan ibu hamil pergerakannya terbatas, namun bebeza dengan wanita ini.

Tular kehebatan ibu ini yang hamil 28 minggu telah menamatkan  acara Spartan Race yang diadakan di Stadium Sultan Ibrahim, Johor pada pagi 24 September yang lalu.

Difahamkan bahawa ibu hebat ini berjaya menamatkan acara tersebut dengan catatan masa yang mengagumkan iaitu, 1 jam 10 minit 38 saat.

Menerusi perkongsianya instagram miliknya @kamahaidir telah meraih perhatian para pengikutnya sehingga menjadi tular di platform media sosial yang lain.

Menurut Puan Kama, peserta bagi acara tersebut perlu berlari sepanjang lima kilometer berserta 20 halangan dan ia bukan satu perkara yang mudah baginya yang sedang berbadan dua 28 minggu.

Namun, semua cabaran itu berjaya dihadapinya selepas menjalani latihan kecergasan selain mendapat bantuan dan tunjuk ajar daripada barisan jurulatih kecergasan di gymnasium yang dikunjunginya.

BAYI KEKAL SIHAT

Menurut Puan Kama, dia ingin memaklumkan bahawa dirinya bersama bayi dalam kandungan berada dalam keadaan sihat dan menjalankan pemeriksaan rutin dengan pegawai perubatan bertauliah di Klinik Kesihatan.

Menyentuh mengenai rahsia kecergasan, Puan Kama mendedahkan dia mengamalkan gaya hidup aktif sejak dari bangku sekolah lagi. Pada masa yang sama juga, tugasnya sebagai freelance instructor turut memberikan kelebihan kepada dirinya kerana mempunyai ilmu mengenai senaman yang sesuai dengan wanita mengandung.

Kongsinya lebih lanjut, dia mengambil makanan dua jam lebih awal sebelum bersenam selain mengambil beberapa supplemen untuk memastikan dirinya kekal cergas dan bayi membesar dengan sihat.

Dia juga menasihati golongan ibu-ibu untuk terus kekal aktif, kerana jika si ibu sihat, bayi dalam kandungan juga akan sihat. Namun, semua aktiviti kecergasan yang dibuat perlu bersesuaian dan tidak mendatangkan sebarang risiko kepada kandungan. Paling utama, jika tidak mempunyai ilmu yang mencukupi, lebih selamat jika mendapatkan nasihat daripada jurulatih kecergasan yang berpengalaman dan bertauliah.

Akhir sekali, dia sangat menyokong aktiviti senaman ketika hamil kerana memberi manfaat kepada perkembangan bayi dan membantu para ibu mengurangkan kadar tekanan semasa mengandung, mencegah diabetes, meningkatkan stamina dan kesihatan jantung serta banyak lagi. Sungguh inspirasi kisah ibu ini!


Tak Selesa Rasa Angin Dalam Badan? Minum Je Air Rebusan Ni Setiap Pagi. Kesannya Memang Boleh Rasa!

Sering kita dengar bila seseorang itu mengamalkan minum air rebusan harba daripada ramuan terpilih, ternyata ia bagus untuk tubuh badan. Selain seseorang itu nampak bertenaga malah banyak manfaat yang dirasai oleh pengamalnya.

Ini sebagaimana yang dikongsikan oleh Ana Mahabu, berkongsi khasiat amalam minum air rebusan pandan yang dicampur dengan bawang putih dan serai.

Nak tahu detail, ini perkongsiannya.

Petua Air Rebusan Pandan, Bawang Putih Dan Serai

Bahan-bahan:-

3 batang serai

2 daun pandan

3 ulas bawang putih

3 gelas air

Cara membuat air rebusan ini:-

2. Masukkan serai dalam periuk yang dah diisi air. Didihkan serai sampai wangi.

3. Kemudian masukkan daun pandan dan bawang putih. Didihkan sehingga menyusut separuh dan tutup periuk.

Jangan buka tutup periuk bagi mengelakkan semua wangian meruap ke persekitaran. Bila dah agak-agak suam, dah bolehlah minum seperti biasa.

Cara minum:-

Minum air rebusan ini setiap hari pada bila-bila masa.

Kalau yang sakit lutut, nak keluarkan angin dalam badan, lembutkan urat, hilangkan peluh berlebihan dan kuman dalam darah. Boleh amalkan pagi selepas sarapan dan petang

Boleh letakkan dalam peti ais dan minum sepanjang hari. Insha-Allah berkesan.

Saksikan sepanjang minggu ini bermula 7 hingga 11 Februari di fb keluargamagazine setiap jam 2.30 petang.

Bersama kita tambah ilmu berkenaan kesihatan keluarga #rawatdiri bersama  doktor pilihan.

Jom saksikan juga video tentang penjagaan gigi. Katanya ada cara berus gigi yang betul. Jadi nak tahu detail, kenalah tonton video ni ye!

Tonton juga video ini bagi anda yang mempunyai airfryer. Rupanya macam-macam aksesori ada untuk memudahkan kita memasak menggunakan airfryer.

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.


Anak Kedua Seiras Sam, Syatilla Melvin – “Dengan Jendol, Kepala Besaq Semua Macam Bapak Hang!”

Isteri kepada Shaheizy Sam, Syatilla Melvin atau lebih mesra dengan panggilan Tilla ini cukup sinonim dengan gelagat selambanya ketika melakukan live bersama adik-beradiknya yang lain.

Umum sedia tahu, Syatilla Melvin dan adik-beradiknya memiliki perniagaan kosmetik bersama dengan nama Kekasih. Seringkali menghasilkan video bersama adik-beradiknya, kemunculan mereka dengan gelagat masing-masing membuatkan peminat terhibur.

Terbaharu gelagat pelakon ini yang memperkenalkan anak kedua Tilla Melvin dan Shaheizy Sam telah membuatkan ramai tertawa. Manakan tidak, anak kedua Tilla Melvin sama betul dengan suaminya, Shaheizy Sam.

Bukan sekadar berwajah seiras malah perangai pun hampir sama! Berikut adalah perkongsian rakaman Syatilla Melvin perkenalkan anak keduanya itu yang dimuat naik semula oleh seorang pengguna Tiktok.

meninjau di ruangan komen, rata-rata akui terhibur dengan gelagat anak kedua Shaheizy Sam yang memiliki wajah seiras dengannya ini.

“Serupa aku la weyy..3 ketoi tak dak sorang pun muka mak oii.. Dah la boleh dapat 3 tu ja..Mak stress gila weyyy”

“Noh sejibik. Tak kan nak suruh doktor sumbat balik”

“Sam versi perempuan”

“Tak yah buat test DNA. 10km jauh pon da tau tu anak Sam..Betul la. Sebijik muka pak dia”


“Satu Dalam Sejuta” Kena ‘Pecat’ Sebagai Isteri, Tetapi Layanan Mentua Masih Kekal Seperti Menantu

Setiap orang mengimpikan hubungan yang berkekalan bersama pasangan hingga ke Syurga. Namun, siapalah kita nak menidakkan takdir jika hubungan yang dibina rupanya terputus di tengah jalan.

Bila putusnya hubungan suami isteri, maka berpecahlah juga hubungan kekeluargaan yang dibina bagi kedua-dua pihak. Tetapi tidak bagi individu ini dikurniakan ibu mentua yang baik dan menerimanya seadanya meskipun sudah berpisah hubungan dengan suami.

Perkara ini dikongsikan sendiri oleh individu tersebut di akaun Tiktoknya yang dikenali sebagai Sha pernah diuji rumah tangga yang dibina dengan bekas suami tidak bertahan lama.

Meskipun gelaran isterinya sudah lenyap, namun tetap disayangi sebagai menantu. Paling menyentuh hati, dia bahkan turut ditemani oleh ibu mentua semasa hadir ke mahkamah syariah bagi selesaikan urusan perpisahan.

Walaupun jodoh dengan bekas suami terhenti setakat di situ saja, namun jalinan hubungan antara Sha dengan keluarga mentuanya tetap akrab. Bukan setakat terus bercuti di Genting Highlands untuk pulihkan kembali semangatnya, malah sehingga kini dia sering diajak untuk pergi berjalan serta raikan perayaan bersama-sama.

Menjengah ke ruangan komen, rata-rata netizen terinspirasi dengan ikatan silaturahim antara mentua dan menantu yang tak pernah terlerai khususnya demi anak-anak kecil. Bukan setakat susah ingin jumpa keluarga yang sangat baik dan penyayang seperti ini, mereka turut akui kisah Sha seakan hampir sama dengan artis Puteri Sarah Liyana.


Keputusan Permohonan Tahun 1 2023/24 Dah Keluar. Sila Buat Semakan & Rayuan Sehingga 30 Ogos Ni!

Pejam celik pejam celik, rupanya berbaki 5 bulan lagi kita akan menuju ke tahun baharu 2023. Terasa cepat betul masa berlalu, begitu juga buat anak-anak kita yang bersekolah tadika atau prasekolah akan melangkah ke sekolah pula.

Menyentuh tentang persekolahan anak-anak ini, tentu ibu ayah sebelum ini telah pun membuat permohonan kemasukan Tahun 1 bagi sesi persekolahan 2023/2024 pada bulan Mac yang lalu menerusi Sistem Pengurusan Sekolah Kementerian Pendidikan Malaysia. Oleh itu jangan lupa pula untuk membuat semakan permohonan tersebut!

Ini sebagaimana dimaklumkan semakan permohonan kemasukan anak-anak ke Tahun 1 bagi sesi persekolahan tahun 2023 dan 2024 boleh dibuat mulai 1 hingga 30 Ogos ini.

Perakuan penempatan
1) Ibu/bapa/penjaga perlu membuat pengesahan penempatan dalam sistem online

2) Surat penempatan dan dokumen pengesahan sekolah tidak perlu dihantar secra fizikal ke sekolah

3) Namun salinan tersebut perlu dicetak dan disimpan dengan selamat oleh ibu bapa/ penjaga untuk kegunaan semasa pendaftaran ke sekolah bila diperlukan

4) Ibu bapa/penjaga yang menghadapi masalah dan tidak dapat membuat pengesahan penempatan perlu menghubungi sekolah yang ditempatkan untuk bantuan proses pengesahan tersebut.

Rayuan Penempatan
1) Permohonan rayuan hanya dibuat secara online dalam sistem dan tiada proses rayuan manual

2) Sekiranya ingin membuat rayuan, perakuan online perlu dibuat kerana Butang rayuan hanya akan diaktifkan selepas proses perakuan ibu bapa/ penjaga dilaksanakan

3) Keputusan rayuan adalah muktamad dan perlu disemak sendiri ibu bapa/penjaga dalam sistem yang sama

4) Keputusan rayuan perlu dicetak dan disimpan oleh ibu bapa/penjaga dengan selamat untuk kegunaan semasa pendaftaran ke sekolah bila diperlukan


Pekebun Wanita Ini Senarai Barang Yang Mesti Ada Jika Nak Bercucuk Tanam, Barulah Tanaman Menjadi!

Hobi berkebun semakin populer di masa pandemi Covid-19, setelah semakin banyak orang menghabiskan waktu di rumah saja.

Tentu ada yang bercucuk tanam di halaman rumah. Bagi newbie yang baru nak mencuba terdapat beberapa barang pertanian yang wajib ada di rumah.

Nak tahu, barang-barang itu, ikuti perkongsian wanita ini.

Barang-barang pertanian yg wajib ada di rumah saya.Maklumat ada saya kongsikn dlm setiap gambar.Semua boleh beli di Shopee.Semoga bermanfaat.

Ni yang saya selalu sebut utk rawat tanah iaitu dolomite atau kapur pertanian.Saya gunakn dolomite apabila tanah jadi terlalu masam @ berasid.Dolomite dpt mmbaik pulih struktur tanah dan dpt mengelakkan drpd penyakit bawaan tanah terutamanya ulat ulat halus.Ambik sesudu mkn dolomite dan tabur gaulkn di dlm tanah.Pokok akn kurang berpenyakit.Harganya x mahal.Anggaran RM4-6/1kg.Blh cari di Shopee.

Ni epsom salt.Ianya spt biji biji kristal.Ini bkn ajinomoto atau garam ye. Saya hnya guna sekali sekala bila perlu terutamanya utk pokok jenis berbuah.Epsom salt juga blh merawat tanah,mmperbaik struktur tanah,memaniskn buah,melebatkn buah dan mncantikkn daun.Daun kurang melecur jika guna ES ni.

Wajib ada. Baja kopi utk semua jenis sayur berdaun dan berbuah. Fungsinya utk melebatkn buah,mengilatkn daun serta memperbanyak bunga.Baja kopi juga akn mmbuatkn pokok pokok kelihatan sangat subur. Guna 7-10 hari sekali

Cuka kayu original.Tak pernah putus. Mesti ada sbg kawalan serangga perosak.Saya beli di Shopee.Sukatannya ialah 5ml+1L air biasa. Sembur 2@3 kali seminggu slps pukul 6 petang.

Sukatan jika nk guna baja kopi ialah sesudu kecil shj.

Baja tinja kambing.Mmg saya gunakan khas utk pokok kunyit, sawi, terung, timun dan bendi pada minggu minggu awal.

Ni saya baru add.Lupa nk masukkn tadi.Tanah kompos hitam sawit & tanah organik(plastik hitam).Saya beli dari jiran yg jual tanah.Mmg tanah ni bagus utk penanaman sayur.

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Berderet 5 Anak Lelaki & Yang Ke 6 Baru Perempuan. Kini Hamil Lagi, Ibu Ni Bersyukur Ada Anak Ramai!

Bila dikurniakan seorang anak lelaki, realitinya untuk kandungan seterusnya sebagai ibu ayah  teringin pula untuk memiliki anak perempuan.

Pun begitu, rezeki dikurniakan anak lelaki atau perempuan adalah anugerah dariNya, Allah sebaik-baik pemberi rezeki.

Manakala membaca coretan ibu ini yang dikurniakan berderet lima anak lelaki dan anak keenam barulah dianugerahkan anak perempuan, cukup disyukuri!

Ini perkongsian.

Saat Allah memberi khabar gembira,
Saat pertama kali memeluk putera pertama.
Airmata laju tanpa disekat. Ya Tuhan, Kau Kurniakan kami Khalifah kecil pelengkap.

Saat hadir putera kedua, Engkau sempurnakan sahabat buat Abangnya.

Putera ketiga menyusul, Biarpun satu-satunya anak yang lahir secara pembedahan. Menambahkan bilangan makmum jemaah kami.

Hingga menyusul pula putera keempat.
Engkau lunakkan hati kami, bahawa Engkau sempurnakan pengusung jenazah kami dari setiap penjuru.

Lahir putera kelima, maka bergembiralah daku menjadi Permaisuri di kalangan sang Raja dan hulubalangnya.

Saat itu, hanya berserah. Andai tiada puteri, maka aku redha atas ketentuanMu. Kerana aku tahu, hikmahNya nikmatNya lebih besar nilainya disisiMu.

Hinggalah saat redha itu sepenuh hati.
Lalu hadirnya puteri disambut tangan ayahnya,
Indah khabar dari Mu. Lahirnya Puteri pertama sebagai berwalikan pertama ayahnya.

Tiada rasa yang indah melainkan kesyukuran tidak terhingga. Engkau berikan kami Puteri di kalangan hero yang ramai. Ditatang disayang sepenuh jiwa dan raga. Dimanja ayahnya tanpa sedikit rasa jemu dan curiga.

Namun, Takdir indahnya bersulam cinta.
Di usia kelahiran sang puteri meniti hari.
Hadiah dihari ulangtahunku.

Terima kasih ya Allah untuk khabar gembira anakanda ketujuh. Disaat sempurna sudah pelengkap dan permata hati, Kau berikan jua nikmat tidak terhingga.

Terima kasih ya Allah menjadikan aku salah seorang ibu yang ramai anaknya. Ya Allah, cantikkan akhlak mereka secantik akhlak Alquran dijiwa. Kuatkan aku menjadi ibu yg penyayang buat mereka.

Ya Allah, Jagakan mereka sebaiknya.
Buatkan hatiku damai dan redha, tenang meniti saat tibanya masa dan ketika.
Sesungguhnya, nikmatMu sukar dijangka.

Aamiin ya rabbal alamiin.


Menantu Bukan Pilihan Vs Mentua Perosak Rumah Tangga. Pesan Lelaki Ni, Jangan Jadi Anak Emak Yang Butakan Mata, Pekakkan Telinga. Deep!

Alangkah bertuah menantu dan mentua yang hubungannya sentiasa wangi dan mesra.  Dan betapa pedihnya bagi mereka yang hubungannya sentiasa panas dan meruncing.

Apabila menantu dan mentua tidak sebulu, orang lain dalam keluarga akan turut sama merasakan tempiasnya, terutama anak atau pasangan dan juga cucu-cucu yang ada.  Tentu tidak menyenangkan apabila melihat nenek dan orang tua mereka bermasam muka serta tidak bertegur sapa.

Bagi mentua, ingatlah bahawa menantu itu pilihan anak kita.  Tentu ada yang menarik dan baik tentangnya yang membuatkan anak kita tertarik.

Pada menantu pula, walau macam mana jahat pun mentua di mata kita, cuba fikirkan bahawa pasti ada kualiti baik dalam dirinya kerana merekalah orang yang bersusah payah membesarkan individu yang kita pilih menjadi pasangan hidup kita.

Sebagai mentua, ada kalanya kita cepat sangat tersentuh atau kecil hati dengan menantu.  Ini mungkin sebab kita bimbang kehilangan kasih sayang anak yang kini sudah menjadi milik orang.

Sepatutnya perasaan seperti ini tidak timbul dan kita patut berlapang dada menerima kehadiran seorang `anak’ lagi dalam keluarga.  Sementara menantu pula kadang-kadang cepat terasa hati dengan mentua lantaran masih tidak dapat menyesuaikan diri dengannya.

Menantu Bukan Pilihan dan Mentua Perosak Rumah Tangga.

Aku cintakan kamu, kamu cintakan aku. Hari ini, kita bergelar suami isteri. Kita akan bersatu dan hidup bahagia hingga ke akhirnya.

Ringkas dan mudah bukan? Ini perkara yang berada di dalam kepala pasangan yang baru sahaja bernikah.

Tapi ianya sering tidak semudah itu. Kerana ada anasir luar (baca : dalam) yang mempengaruhi kehidupan suami isteri. Anasir luar yang dimaksudkan ialah ibu-bapa mentua. Ibu dan bapa pasangan itu sendiri.

Anak matang buat keputusan

Apabila anak sudah meningkat dewasa dan bersedia untuk berkahwin, sudah pastinya anak itu sudah cukup matang untuk membuat keputusan. Betul, ibu dan bapa mempunyai pendapat dan boleh memberi pendapat tentang pilihan hati anak. Ini dipanggil menjadi ibu-bapa. Pastinya ibu dan bapa mahukan yang terbaik untuk anaknya.

Tidak salah sebenarnya, kadang-kala kerana cinta, mata yang celik pun boleh menjadi buta. Ada yang jatuh cinta dengan penagih yang tidak berniat untuk berhenti. Ada juga yang jatuh cinta dengan wanita liar yang tidak mahu berubah. Di sini, ibu-bapa memang patut memainkan peranan membawa kembali pandangan mata anak kepada realiti dan akibatnya nanti.

Menantu bukan pilihan

Masalah tiba apabila bila ibu-bapa pula yang terlebih melindungi anak hanya kerana hatinya tidak berkenan dengan bakal menantunya. Di sini bermulalah segala jenis masalah yang dikaitkan dengan menantu bukan pilihan.

“Kalau kau aku tak suka, dengan keturunan kau pun aku tak suka”. Ya, memang ada yang sampai ke tahap itu. Benci, menyampah, buruk, huduh, tak layak, murahan dan macam-macam lagi perasaan yang bermain di minda mentua apabila anaknya berkahwin dengan yang bukan pilihan hatinya.

Bermacam alasan diberi, pilihan anak itu tak cantik, belajar tak pandai, kerja tak bagus atau tidak bekerja, keturunan tak kaya dan tak sama taraf. Kadang-kala sehingga kehabisan sebab, tetapi masih lagi tidak boleh terima. Di carinya lagi sebab lain yang boleh teruskan kebencian di hati.

Semua negeri tak boleh kahwin

Biasa dengar mentua yang tak suka negeri itu ini?

“Jangan kahwin dengan orang Johor, Kedah, Kelantan, Melaka, Negeri Sembilan, Pahang, Perak, Perlis, Pulau Pinang, Sabah, Sarawak, Selangor, Terengganu dan Kuala Lumpur”

Habis semua negeri tak boleh kahwin, itu tak boleh, ini tak boleh.

Masakan menantu sentiasa tidak kena dengan selera. Asam pedas tak cukup masam, kari tak cukup pekat, masak lemak tak cukup pedas, ikan goreng tak garing, nasi lembik, sambal belacan tak pedas, rendang tak sedap, ayam goreng tak garing, masakan terlalu manis, masin, pahit, tawar sampai air kosong pun tak cukup sejuk.

Hidangan pula tak menarik, pinggan tak tersusun rapi, mangkuk tak guna yang sama tema, sumbing sikit tak boleh, pinggan basah pun kena lap bagi sempurna semua.

Pakaian menantu bukan pilihan sentiasa tidak kena. Terlalu singkat, terlalu labuh, tidak menarik, tak cantik, warna kelam, tudung senget dan macam-macam lagi.

Alasan untuk tidak menyukai dah habis. Walapun menantu dah ikut semuanya tetapi sangat susah mulut untuk memuji apa yang menantu buat. Seperti satu kesalahan yang besar jika mentua memuji menantu yang tidak disukainya itu.

Jadi Umpatan mentua

Menantu bukan pilihan juga sering jadi mangsa umpatan mentua dengan orang lain. Sama ada dengan ipar atau orang terdekat. Kadang-kala dengan sengaja membiarkan menantu itu dengar.

Antara yang menyakitkan hati, mentua sentiasa berkias-kias apabila bercakap dengan menantu bukan pilihannya. “Kedutnya baju anak aku, kenapa la tak bergosok?”, “Makin kurus anak aku ni sejak kahwin, tak cukup makan la tu”, “cucu aku semua putih, yang ini sahaja hitam legam”.

Menantu bukan pilihan juga akan sentiasa dipantau. Paling mentua tak suka apabila anaknya melebihkan isteri sendiri. Memang tak senang duduk dia. Sentiasa ingatkan anak yang Ibu lebih penting dari isteri. Tengok isteri berpakaian baru, diperli-perlinya, tengok isteri ada cincin baru, cepat sungguh kena tegur, membazir la, tak cantik la.

Membanding-bandingkan menantu

Ada juga yang membanding-bandingkan menantu. Yang disukai sentiasa disebut-sebut, diangkat tinggi, dipuji selalu. Menantu yang itu kerjanya bagus, bukan suri rumah. Menantu yang ini belajar sampai PhD, bukan takat SPM je. “Bodoh tu nanti berjangkit kat anak” katanya.

Bila ada menantu yang selalu beri duit, dicanangnya satu kampung. Saudara mara yang datang pun habis dicerita semua. Menantu ini bagi gelang, menantu itu bagi duit, menantu yang ini tak pernah bagi apa pun. Setakat bagi tudung, apalah sangat. Tak penting pun untuk diceritakan.

Yang menyedihkan, anak kepada menantu bukan pilihan menjadi mangsa diskriminasi. Cucu yang itu la yang selalu dimarahi. Cucu yang itu la yang tidak dilayan berbanding cucu menantu yang disukainya.

Membenci isteri sendiri

Tidak cukup dengan itu, anak akan dihasut dengan pelbagai perkara yang tak elok. Kadang-kala sehingga mereka-reka cerita, diburuk-burukkan dan difitnah. Tujuannya supaya anaknya itu membenci isteri sendiri.

Seperti tidak masuk akal juga apabila perkara yang di luar kawalan dan kemampuan disentuh. Menantu yang masih tidak mempunyai anak akan sering diperli dan diperlekehkan kononnya itu semua salah menantu.

Yang pastinya, menantu bukan pilihan ini jika mahu mengambil hati, perlulah patuh dan mengikut 100% seperti apa yang dimahukan, barulah hatinya puas.

Itulah serba sedikit apa yang dilalui menantu bukan pilihan dan perangai ibu mentua yang merosakkan. Memang sangat menyedihkan.

Kadang-kala orang tua ini memang tidak boleh berubah. Anak perlulah memainkan peranan yang teramat penting untuk seimbangkan kembali situasi yang sentiasa tegang ini.

Anak perlu sedar mengenai perangai ibu atau bapanya sendiri. Dengarlah rayuan dan aduan pasangan. Jika perlu bertegas, bertegaslah. Pasangan andalah yang akan bersama dengan anda, membesarkan anak anda dan melayan anda hingga ke akhirnya. Hati mereka amat penting untuk dijaga.

Janganlah menjadi anak emak yang membutakan mata serta memekakkan telinga apabila ada ketidakadilan berlaku dari ibu-bapa sendiri terhadap pasangan. Pasangan perlu dibela, pasangan perlu dipujuk. Mereka amat tertekan. Nak marah tak boleh, nak menangis pun tidak dilayan. Jadilah suami atau isteri yang bertanggungjawab. Jangan biarkan anasir luar mempengaruhi kegembiraan hidup berkeluarga.

Hargai pasangan anda

Hargai pasangan anda, itu pilihan hati anda. Jangan biarkan mereka menghadapi semua ini seorang diri. Berdiri di hadapan mereka. Bela mereka bila diperlukan, jangan biarkan pasangan dilukai sewenang-wenangnya.

Ini adalah situasi yang benar. Terlalu ramai menantu bukan pilihan yang sedang menderita. Bukalah mata dan lihat serta dengar sendiri. Jangan abaikan masalah ini.

Kepada mentua, insaflah. Berhenti merosakkan keluarga anak anda sendiri. Buang ego itu ke tepi, pilihan anak perlu dihormati selagi ianya tidak memudharatkan. Berhenti cuba mengawal semua benda. Janganlah memaksa anak dan menantu menjadi seperti yang anda mahukan dan menjadi keluarga yang sama seperti keluarga anda. Setiap manusia itu unik dan ada keperluan dan minat masing-masing. Biarlah anak dan pasangan mereka menentukan arah tuju keluarga mereka. Itu hak mereka sendiri, bukan anda.

Jangan berhenti berkongsi masalah

Kepada menantu bukan pilihan, bersabarlah. Jangan berhenti berkongsi masalah ini dengan pasangan. Mereka patut tahu apa yang ibu atau bapa mereka sendiri sedang buat. Teruskan tabah, dan buatlah sebaik mungkin. Fokus kepada keluarga sendiri, jangan biarkan orang yang tidak menyukai kita menentukan kebahagiaan rumah tangga kita.

Kongsikan penulisan ini. Semoga ramai yang lebih peka terhadap masalah ini dan semoga menantu bukan pilihan ini terbela.

Adakah anda menantu bukan pilihan? Pernah lalui perkara seperti ini? Kongsikan di komen untuk manfaat semua.

Jemput follow saya ? Akhtar Syamir. Seperti penulisan ini, saya selalu menulis mengenai hubungan suami isteri, kekeluargaan dan isu semasa.

Jom join Supergroup Telegram BroOhsem Fans di mana kita boleh berinteraksi dengan lebih rapat lagi.

▶ http://t.me/broohsemfans ◀

BroOhsem


Cahaya Cinta Isteri Makin Mendalam Bila Suami Lakukan Ini. Mudah Aje Encik Suami!

Kehidupan rumah tangga yang bahagia tentu jadi impian setiap keluarga, bukan? Sayangnya, kesibukkan menjadikan suami alpa  dengan kemanisan berumahtangga.

Oleh itu, inspirasi untuk menjadikan hubungan itu semanis kurma, suami harus memainkan peranan. Jom kita ikuti panduan ini.

1.Berikan  pelukan

Setelah seharian penuh bekerja di pejabat dan menguruskan anak-anak, berikan pelukan kepada isterimu. Entah dia bahagia, sedih, marah, atau puas, pelukan selalu hadiah luar biasa dari suaminya. Tunjukkan padanya, tanpa isyarat seksual yang terlibat bahawa kamu mencintainya dan ingin dekat. Selain itu pelukan juga mengisyaratkan bahawa kamu merindukannya dan senang bertemu kembali dengannya.

Beberapa wanita tidak suka pernyataan cinta di depan awam, tetapi jangkaulah dan genggamlah tangannya. Genggaman tangan yang kamu lakukan membuatnya merasakan bahawa kamu bangga dia miliki kamu dan dia akan berjalan dengan lebih tegap dan tersenyum lebih lebar.

Baik dalam memilih filem untuk ditonton maupun kegiatan untuk dilakukan. Dia perlu tahu bahawa pendapatnya penting dalam pernikahan kalian. Bergiliran membuat pilihan-pilihan kecil menjadikan kompromi lebih mudah bahkan pada pilihan-pilihan yang lebih besar.

Kamu tidak perlu mengingat tahun pertama kali kamu makan pasta Bersama. Tapi, ingat tahun-tahun  penting seperti ulang tahun kamu, ulang tahun anak-anak, ulang tahun isteri, ulang tahun pernikahan, atau apapun yang telah kalian raikan di masa lalu. Dengan teknologi akhir-akhir ini, tidak ada lagi alasan untuk melupakan hari yang istimewa.

Di dunia yang super sibuk, sangatlah mudah untuk terjebak dalam rutin  anak-anak, pekerjaan, keluarga besar, dan rutin lainnya yang sangat penat. Luangkan satu malam spesial setiap minggunya hanya untuk kalian berdua. Tidak perlu mahal ataupun mewah, tetapi berusahalah menyenangkannya, seperti ketika kamu masih seperti pasangan kekasih dulu.

Ucapkan 3 kata ini dengan bahasa kamu. Ucapan sayang yang tulus akan memberikan energi positif dan pengakuan bahawa waktu tidak akan melunturkan rasa sayang kamu kepadanya.

Cara ini mungkin terdengar klasik, tapi membukakan pintu kereta terbukti membuat hati isteri bahagia.


Ibu-ibu Tak Perlu Risau Lagi Anak Demam Campak,  Boleh Cuba Amalan ‘Berbedak’ Ni Untuk Hilangkan Parut!

Bila anak demam campak selain risaukan suhu badannya yang turun naik dengan tinggi, masalah parut kesan daripada campak ini begitu merisaukan ibu ayah. Lagi-lagi kalau anak perempuan. Bimbang parut kekal hingga mereka dewasa.

Sebenarnya bukan semua parut kekal hingga dewasa. Parut jenis campak yang halus dan kecil akan hilang dengan sendirinya apabila demam makin reda. Adakalanya parut campak jenis bebola air besar, terutama yang dikatakan sebagai ‘ibu’ campak biasanya akan meninggalkan kesan parut.

Pun begitu ia bergantung kepada tubuh seseorang itu. Ada juga yang langsung tidak meninggalkan parut.

Petua amalan berbedak yang diamalkan oleh masyarakat di utara tanah air ini pastinya buat mak ayah tak perlu risau dengan masalah parut lagi. Jadi jom kita cuba.

Pulihkan Guna 3 Bahan

Bahan-bahan:
Daun bunga melur
Beberapa tangkai daun asam gelugur
Bedak sejuk

Caranya:
1. Basuh bersih daun asam dan daun melur.

2. Kemudian kisar bersama bedak sejuk dengan sedikit air.

3. Bancuhan jangan terlalu pekat atau terlalu cair.

4. Sapukan seluruh badan selepas campak kering.

Guna Daun Semambu
Antara cara lain yang boleh dilakukan adalah berbedak dengan dengan menggunakan daun semambu. Perkongsian Puan Norhafizah Abdul Hamid juga sama iaitu amalan berbedak.

Ambil daun semambu, kisarkan hingga halus dan ‘bedakkan’ pada seluruh badan anak.

Selepas campak anak kering, anak pun dah sihat dah, mak ayah mesti cari pokok semambu. Kisarkan halus dan buatkan bedak untuk disapu seluruh badan. Bila dah berbedak maka sahlah tamatnya penyakit campak itu. Katanya.

Selamat mencuba!


Ustaz Wadi Anuar Tegur Ibu Ayah Lambat Didik Anak Tentang Fardu Ain

Dalam mendidik anak-anak ibu bapa perlu menunjukkan teladan yang baik dengan mematuhi segala ajaran agama dan ini sudah tentu akan mempengaruhi anak-anak dalam proses pendidikan tersebut.

Sebagaimana Firman Allah SWT bermaksud: “Wahai anak kesayanganku, dirikanlah sembahyang dan suruhlah berbuat kebaikan serta laranglah daripada melakukan perbuatan yang mungkar dan bersabarlah atas segala bala bencana yang menimpamu. Sesungguhnya yang demikian itu adalah daripada perkara-perkara yang dikehendaki diambil berat melakukannya.” (Surah Luqman, ayat 17)

Ibu bapa adalah cermin kepada anak-anak. Berdasarkan sebuah hadis yang diriwayatkan oleh Abu Hurairah RA, bahawa Nabi SAW bersabda bermaksudnya: “Tidaklah dilahirkan seorang anak itu melainkan dia lahir dalam keadaan fitrah. Maka kedua ibubapanya yang menjadikannya beragama yahudi atau menjadikannya beragama nasrani atau menjadikannya beragama majusi.” (Hadis Riwayat Muslim, No 4805)

IBU BAPA BUAT PERSEDIAAN AWAL DIDIK ANAK

Pendakwah terkenal, Ustaz Wadi Anuar menegur dan memberi nasihat bahawa lebih elok jika ibu bapa membuat persediaan agar anak-anak ini lembut hati, lebih mudah dipujuk dan senang diajak untuk melakukan perkara fardhu ain seawal usia.

“Umur tujuh masih tak latih. Orang hari ini umur 10 tahun masih pakai skirt lagi. Anak umur sembilan, 10 masih beri pakai seluar pendek lagi yang lelaki. Perkara itu salah kerana pada umur tujuh tahun perlu latih dah tutup aurat. Kalau perempuan beli tudung dah bagi dia pakai.

“Dia cukup 10, 11 tahun dia tidak akan langkah kaki keluar daripada rumah kecuali dia pakai tudung walaupun mak tak suruh. Umur 12 pakai seluar ketat lagi. Sampai umur 45 pakai seluar ketat. Ibu bapa hairan kenapa macam itu kerana dah doa. Tapi tak sedar mereka mula lambat. Nabi dah ajar latih dan didik anak anda untuk solat, puasa dan tutup aurat pada umur tujuh,” katanya menerusi sebuah klip ceramahnya.

Malah, bagi Wadi Anuar jika ingin mendidik dan mengajar anak-anak untuk melakukan perkara fardu, penghargaan perlu diberi kepada mereka atas usaha yang telah dilakukan seawal usia masih di setahun jagung

“Kalau nak didik dari awal, contoh berpuasa penuh, jadi pada tanggal 1 Syawal bagi penghargaan, beri duit raya. Dalam Islam tak salah beri penghargaan. Budak akan lebih bersemangat apabila usaha mereka dihargai.

“Tolong jangan mula lambat, pada umur tujuh dah mula pakai pakaian yang sempurna, solat. Walaupun umur tujuh, kita boleh suruh dia solat tepi kita walaupun pelbagai ragam akan dihadapi. Anak ini kalau kita latih dari umur tujuh untuk berpuasa, dia tidak akan tinggalkan puasa. Itu adalah perangai ibu bapa cerdik akhirat.”


Minum Teh Jangan Sebab Suka Je, Ambil Tahu Kebaikan & Bahayanya!

Menikmati secawan teh panas tidak kira waktu sarapan atau lewat malam sekali pun mampu merubah mood seseorang menjadi lebih tenang.

Hal ini dapat dirasakan kerana adanya kandungan yang sangat bermanfaat yang dinamakan L-Theanine pada daun teh tersebut.

Pun begitu, ketahui juga apa yang perlu untuk pastikan anda sekeluarga mendapat manfaat dengan minum teh dan hindarkan daripada bahaya kesan terlalu banyak minum teh.

Jom semak perkongsian dari saintis ini.

MINUM TEH : APA YANG ANDA PERLU TAHU?

Teh hijau kaya antioksidan dan biasanya diminum pada kuantiti yang tinggi – untuk turunkan berat badan.

Meminum teh hijau juga kurangkan risiko diabetis dan stroke

Kajian mendapati meminum teh hijau pada kuantiti yang tinggi boleh sebabkan loya, lesu dan pening. Ini disebabkan teh hijau juga mengandungi kafein.

Menurut The 2015 Dutch Dietary Guidelines, kadar yang disarankan adalah 3 cawan sehari.

Walaubagaimanapun, meminum teh atau teh hijau pada kuantiti yang tinggi setiap hari boleh kurangkan penyerapan zat besi dan mungkin boleh menyebabkan anemia.

Meminum teh atau kopi pada kuantiti tinggi di kalangan kanak-kanak juga kurang sesuai kerana boleh kurangkan penyerapan zat besi.

Bagi pesakit batu karang, kajian mendapati bahan oksalat juga hadir dalam teh.

Pengambilan bahan tinggi oksalat pada kadar yang tinggi boleh sebabkan batu karang.

Kandungan oksalat dalam teh adalah;
a.Teh Pu-Erh (342 mg/200 mL)
b.Teh biasa (156 mg/200mL)
c.Teh hijau (80 mg/200 mL)

Menambah susu dalam teh akan kurangkan pembentukan batu karang kerana bahan oksalat kurang diserap ke dalam darah.

Bahan berkhasiat antioksidan juga kurang diserap dalam darah jika teh diambil bersama susu.

Justeru minum ikut kadarnya dan mengikut cara yang betul

#DrSuriRoowi
Principal Scientist

Rujukan:
Clinical Case Reports 2016; 4(11):1053–1056
Nutrition Reviews@, Vol. 58, No. 3

Sumber: Dr Suri Roowi


Kalau Nak Tahu Ini Cara Mudah Hilangkan Jeragat Yang Baru Nak Tumbuh. Guna Dua Bahan Ajer.

Semua wanita ingin kelihatan cantik. Ada yang sanggup peruntukkan sejumlah wang untuk ke puisat rawatan setiap bulan.

Kalau dah nama pun wanita mesti nak cantik dari hujung rambut sampai hujung kaki. Ada yang sanggup beli pelbagai produk dari mahal, sampai yang murah habis di cuba.

Salah satu masalah yang dialami oleh wanita adalah jeragat. Ada ajer produk untuk memudarkan jaragat. Tapi bagi yang nak cuba secara natural boleh cuba petua ini.
Paling sesuai untuk jeragat yang baru nak tumbuh. Ikuti perkongsian ini.

Petua ni sesuai untuk jeragat yang baru berjinak-jinak nak keluar. Atau pun yang baru sedikit dan kecil.

Jika dah terlalu banyak dan tebal, agak sukar dihilangkan dengan petua ini.
Walau bagaimanapun, boleh juga diamalkan dengan kerap untuk memudarkan jeragat.

Petua ini, jika sering diamal, kulit muka juga akan lembut, selembut kulit bayi. Dah terbukti. Jerawat juga susah naik dan kulit akan bersih serta cerah.

Caranya:
1. Ambil 3 hirisan limau nipis, perah airnya.
2. Sedikit susu tepung (saya guna everyday/fernleaf/nespray)
3. Campurkan sebati
4. Sapu di muka dan biarkan selama 30 minit hingga kering
5. Bilas dengan air suam. Cuci muka seperti biasa

Selamat mencuba!

Petua dari fb Nurul Diyana Kamaludin


Peniaga Terkejut Rupanya Tun Dr Siti Hasmah Yang Order 10 Skirt, Siap Gayakan Bagi Review!

Dunia perniagaan ini ada suka dukanya. Itulah yang sentiasa dilalui oleh para peniaga. Kini peniagaan bukan dilakukan secara bersemuka tetapi juga dilakukan ‘online’.

Bagi peniaga yang melakukan perniagaan secara online pastinya akan rasa dihargai apabila mendapat respon atau review yang positif daripada pelanggan.

Namun siapa sangka, dalam perniagaan secara ‘online’ ini kita tidak dapat mengetahui dengan jelas identiti pelanggan.

Begitulah yang dilalui oleh seoranga peniaga yang meluahkan rasa terkejut apabila rupanya pelanggannya adalah isteri kepada mantan Perdana Menteri, Tun Dr Mahathir Mohamad, Tun Dr Siti Hasmah Mohamad Ali.

Ini dipaparkan menerusi perkongsian di TikTok miliknya, shophany.my yang juga dikenali sebagai Hany berkongsi gambar Dr Siti Hasmah sedang mengayakan skirt yang dibeli serta baju ‘free gift .

Menurutnya lagi, bagaikan mimpi bahawa pelanggannya adalah Dr Siti Hasmah yang membeli 10 helai skirt di kedainya secara atas talian.

Malah dia memuji sikap merendah diri Dr Siti Hasmah terserlah apabila membuat review mengenai pakaian yang dibelinya itu.

Bertuahnya peniaga ni ye! Siapa sangka dalam ribuan pilihan yang ada, kedainya menjadi pilihan. Rezeki sentiasa tidak salah alamat!

BAGAIKAN MIMPI , KEDAI JADI PILIHAN

“Alhamdulillah, Subhanallah, Allahuakbar.. It’s Tun Dr Siti Hasmah gaiss.. Tun shopping 10 pcs pleated skirt terusss dengan kita and she like it very much! sampai sekarang rasa mcm tak percaya, rasa mcm mimpi  She’s very a humble person, siap suruh staff dia bagi review lagi.. Sis nak nangesss.”

Dalam pada itu meninjau di ruangan komen ramai melahirkan rasa kagum dengan sikap  Dr Siti Hasmah.

“Wowww. Alhamdulillah rezeki, bertuahnya sis..Moment dapat buyer dari orang yang disegani.”

“MasyaAllah Alhamdulillah mesti akan jadi antara kenangan terindah untuk awak.”

“Baiknya. Bagus sangat support anak muda bisnes.”

“Alhamdullilah. Rezeki yang tak disangka.”


“Kadang Kala Jadi Suami Ni Bermakna Kita Kena Jadi Apa Sahaja Yang Isteri Minta.” Sweet Kapsyen Ni, Barulah Bahagia Till Jannah

Apabila berkahwin ni, sudah tentu isteri melihat suami adalah segala baginya. Walaupun, hanya perkara kecil sahaja, pasti diminta suami membantunya. Suami pula, sedia membantu tanpa mengeluh. Walaupun hanya perkara yang remeh, suami tetap menghulur bantuan.

Bukan isteri mengada, tetapi nak perhatian dan bantuan dari suami tersayang. Barulah namanya saling melengkapi dan bahagia till jannah.

Jom semak.

Kadang kala jadi suami ni bermakna kita kena jadi apa sahaja yang isteri minta.

Paip sinki rosak dia tak panggil tukang paip, tapi dia panggil suami. Nak cat rumah dia tak panggil tukang cat, tapi dia panggil suami.

Mesin basuh rosak, di suruh juga suami yang betulkan. Lipas dalam bilik air pun kita juga yang kena tangkap.

Itulah namanya isteri.

Dia mengadu,Dia minta tolong,Dia suruh kita buat macam-macam. Bukan sebab kita ni lelaki kena tahu buat semua kerja. Tapi dia cari kita sebab kita ni suami dia, dan suami ni ibarat penganti ayah dia dulu.

Bagaimana ayahnya buat semua perkara untuk dia dulu, begitu juga dia harap suami akan buat.

Bagaimana ayahnya manjakan dia dulu, begitu juga dia harap suami akan manjakan dia. Bagaimana ayahnya buat dia rasa selamat dan gembira dulu, begitu jugalah yang di harap dari suami.

Jadi tak usah mengeluh kalau isteri minta tolong buat itu ini. Itu tanda dia rasa senang dengan kita dan itu maknanya kita boleh di harap!

Awas jika isteri terlalu berdikari

Tapi awas kalau isteri terlalu berdikari dan jarang minta tolong suami.Mungkin ini petanda si isteri tak percaya atau rasa suami tak boleh di harap.Biar tak pandai buat kerja jangan tak pandai menolong.


Cuba Lima Langkah Ini Jika Mahu Hilangkan Kesan Kuning Pada Baju Akibat Deodorant

Pemakaian Deodorant adakalanya boleh menyebabkan masalah baju menjadi kekuningan. Sekali gus boleh mengganggu penampilan anda, lebih-lebih lagi jika baju itu berwarna putih. Pasti kesan kekuningan jelas kelihatn.

Jika ibu-ibu menghadapi masalah ini, kami ada tips mudah untuk hilangkan dengan cepat. Baca ni :

1)Cuka
Guna cuka dan juga air suam. Campurkan dua bahan ini dan rendam kain selama beberapa jam. Kemudian, bilas dengan air sejuk.

2)Baking soda dan air
Kaedah ini sama seperti yang di atas, campurkan baking soda dan air. Kemudian, tabur pada bahagian baju yang kuning dan bilas.

3)Pantyhose ( sarung kaki yang nipis)
Gosok perlahan-lahan pada bahagian kuning itu, dan kotoran akan hilang.

4) Limau nipis
Potong limau nipis dan perah pada bahagian yang kuning. Biarkan beberapa minit. Letak sabun seperti biasa dan basuh.

5) Aspirin
Aspirin ini boleh digunakan pada baju berwarna putih sahaja. Larutkan 2 tablet aspirin dalam

air. Kemudian tuang pada kesan kotor baju dan rendam selama 2 jam. Cuci serta bilas seperti biasa.


Biar Anak Rasa Bosan, Buat Aktiviti Kreativiti Dan Imaginasi Ini, Baru Lebih Kreatif Dan Cerdas.

Ada ibu ayah cukup risau apabila tertinggal gajet untuk digunakan oleh anak-anak jika pergi bercuti atau pulang ke kampung. Bahkan jika di rumah, bateri gajet sentiasa ‘full. Ibu ayah merasakan anak bosan apabila tiada gajet.

Namun cara ini, jika terlampu kerap memberi pendedahan kepada anak, sudah tentu ada impaknya termasuk daya kreativiti dan kecerdasan anak-anak.

Jadi. dalam hal ini  ibu ayah harus membiarkan anak berasa bosan. Biarkan mereka bosan, kerana itulah cara untuk mereka melakukan aktiviti kreativiti lain.

Takut anak bosan

Masa makan bagi gadget, takut anak bosan. Masa menunggu ayah balik rumah, buka tv takut anak bosan. Masa memasak bagi gadget, takut anak bosan sorang-sorang.

Masa nak pergi tandas bagi gadget, takut anak kacau dalam tandas.
Masa tak tahu nak buat apa sebab tak ada aktiviti, buka tv takut anak bosan.

Kenapa takut? Tak perlu takut pun anak bosan sebab perasaan bosan itu bagus. Bila bosan, komponen imaginasi dan kreativiti yang penting untuk perkembangan otak akan berkembang pesat dan laju umpama LRT.

Jangan terkejut kalau saya kata otak anak bawah 3 tahun sangat-sangat laju, mereka sangat sibuk sebab dalam 1 masa dalam kepala ada 10 checklist yang perku diselesainya. Mereka tak sempat bosan pun melainkan bila dah betul-betul penat. Kalau tak percaya cuba perhatikan tanda-tanda di bawah:

1. Bila pegang 1 barang, nampak barang lain terus campak barang yang dipegang sebab tak sempat nak fikir letak barang baik-baik dibawah.

2. Bila dah excited nak pergi ke sesuatu tempat, tiba-tiba nampak mainan di lantai terus kutip lepas itu terlupa nak pergi tempat yang sepatutnya.

3. Pantang nampak benda tersusun, rasa rimas dan geram nak sepahkan. Selagi semua barang tersembunyi dan tak berada di depan mata selagi itu anak “stress”.

4. Selagi tak betul-betul sepah satu rumah selagi itu rasa tak puas. Sebab kepala anak “serabut” fikir ada apa di sebalik almari atau kabinet.

5. Kalau pergi shopping mall rasa macam baru keluar penjara bebas sebebas-bebasnya, nak lari sana sini tak tentu arah sebab terlalu banyak tempat nak disepahkan dan buat “inspection”.

6. Bila di kedai baju, semua baju nak sentuh macam makcik bedah. Bila dapat sentuh, rasa macam baru menang kereta.
Situasi anak ini sama sahaja macam orang dewasa, itu yang kadang-kadang bila terlalu sibuk makan pun terlupa. Betul tak?

, masa fasa ini mereka tak ada istilah BOSAN. Kita tak perlu arah buat apa-apa atau sediakan aktiviti pun mereka dah tahu apa yang nak dibuat melainkan memang tak ada benda nak dikejar atau memang dah biasa disuap dengan gadget setiap kali waktu lapang.
Kesannya, anak dah mindset

Perasaan bosan —> Gadget/tv —> Tenang

Setiap kali kita happy, ada beberapa hormon yang dikeluarkan tapi yang paling popular adalah hormon dopamine, endorphins, oxytoxin dan serotonin. Bila kita selalu bagi gadget sebagai “ubat penenang” untuk anak, anak akan terkeliru dan belajar hanya gadget sahaja yang akan menenangkan mereka.

Buat aktiviti imaginasi dan kreativiti

Mak ayah perlu semat dalam kepala:
Bermain adalah fitrah mereka.
Bermain bukanlah suatu tanda masalah tingkah laku.
Sebab bermain adalah PEKERJAAN mereka.

Anak memang perlu bersepah untuk belajar sesuatu. Rumah bersepah itu normal untuk sesiapa yang ada anak bawah 3 tahun. Tadika atau taska yang bersepah itu normal, tadika atau taska yang kemas itu tak normal ya.

Macam mana komponen imaginasi dan kreativiti nak develop dengan baik jika mereka tak sempat untuk bosan. Bila sel sel otak baru nak berhubung, mak ayah dah sumbat penglihatan dan pendengaran anak dengan gadget atau tv.

Bila otak baru nak meliar fikir benda yang nak dibuat dan direka, ataupun baru nak berangan jadi Ultraman mak ayah dah bagi mainan yang mereka perlu main sebab tak nak mereka bising main lawan sorang-sorang. Macam mana mereka nak menggabungkan rangsangan persekitaran dengan baik kalau dah terbiasa “disuap”.

Contohnya,
1. Anak baru nak ambil mangkuk dan sudu konon-konon meniru mak ayah masak di dapur tak jadi bila dah disuap dengan gadget awal-awal.
2. Anak baru nak ambil selimut konon-konon main pondok-pondok bawah selimut dah tak jadi bila mak ayah terus alihkan perhatian dengan tv.
3. Anak baru nak panjat tangga sebab nak belajar dan kenal tinggi rendah, mak ayah dah angkat sambil alihkan perhatian mereka.
4. Anak baru nak cuba pakai pampers di kepala konon-konon pakai topi dah kena marah.
5. Anak baru nak buat bangunan guna cawan dah kena marah.

Di taska atau tadika juga sama. Pada pendapat saya, untuk anak bawah umur 3 tahun mereka PERLU ada free time dimana mereka boleh main sepuas-puasnya tanpa ada “structured play” untuk perkembangan otak yang sihat. Kalau ada “structured play” pun sekadar 30 minit – 1 jam sahaja sehari untuk tujuan skil sosial.

Kalau anak terbiasa disuap, disuap dan disuap. Nampak macam baik dan bagus bila mendengar arahan atau mendengar kata. Tapi yang tak bagus bila yang salah pun di ikut tanpa fikir implikasi, orang kata A ikut, orang kata B pun ikut macam lalang tak ada fikir panjang ataupun membuat kajian tentang sesuatu benda. Itu yang banyak kes viral benda tak betul, sebab dah terbiasa “dengar-dengar”.

Kalau nak jadi mak ayah yang baik, kita kena letakkan diri kita seperti anak. Baru kita faham betapa “struggle”nya anak dalam proses perkembangan diri. Macam proses nak berjalan, bangun jatuh, bangun jatuh, jatuh terhantuk meja pun anak tetap tak putus asa.

Cuba lagi- dan cuba.
Sama juga dengan perkembangan yang lain, tak perlu terlalu alihkan perhatian mereka selagi apa yang dilakukan tak memudaratkan.

Tips saya:
1. Anak berlakon jadi Ultraman, mak ayah juga perlu berlakon juga.
2. Anak buat tower guna cawan, mak ayah join sekali buat.
3. Anak pegang botol jadi mike, mak ayah join sekali menyanyi.
4. Anak main masak-masak guna bekas plastik di dapur, mak ayah join masak sekali.

Anak cakap sorang-sorang atau berlakon bukan sebab gila ya. Tapi ini dipanggil “Imaginary play”, salah satu tahap perkembangan bermain anak jadi tak perlu risau.
InsyaAllah kalau ada masa, saya cuba kongsi tahap perkembangan bermain pula sebab nanti jadi panjang sangat.

Di kesempatan ini saya ingin mengucapkan terima kasih pada semua follower saya yang banyak menyokong penulisan santai saya tentang isu parenting dari perspektif occupational therapy carakerja. Saya izinkan untuk share, like dan tag pasangan.

Semoga semua anak-anak kita membesar dengan baik. Amin  Sekian, terima kasih, semoga bermanfaat.


Jika Berlaku Kematian Dalam Ahli Keluarga Terdekat, Jangan Cemas, Wajib Ikut Langkah Ini Untuk Lancarkan Semua Proses!

Kematian adalah ketentuan Allah SWT. Sesiapapun tidak mampu menentukan bila dan di mana kita bakal dijemput panggilan Ilahi.

Sebagai hamba-Nya wajib untuk kita membuat persediaan menghadapi kematian ini. Paling utama sudah tentu amalan namun tak kurang penting adalah cara menguruskan kematian.

Ini kerana ramai yang tidak tahu apa perlu dilakukan bila ada kematian terutama jika melibatkan ahli keluarga terdekat dan berlaku di rumah sendiri. Sebagai panduan perkara berikut perlu kita tahu.

Persediaan Sebelum :

Simpan nombor telefon ahli jawatankuasa masjid.

Boleh juga ambil tahu nama-nama AJK masjid, yang lebih baik lagi kenal dan cam wajah-wajah mereka.

Menjadi ahli khariat kematian samada di surau berdekatan rumah/masjid.Ini bagi memastikan bayaran pengurusan jenazah dari awal
seperti urusan memandikan, mengkafankan sehinggalah selamat dikebumikan, boleh didahulukan oleh pihak masjid.

Persediaan Selepas Berlaku Kematian:

1. Jangan cemas. Bertenang hadapi kematian.

2. Maklumkan kepada ahli jawatankuasa masjid terdekat. InsyaAllah orang masjid akan membantu uruskan jenazah.

3. Hubungi saudara mara dan ahli keluarga terdekat untuk memaklumkan kematian.

4. Sementara itu, pejamkan kedua-dua mata arwah dan ikat kedua-dua rahangnya menggunakan kain agar mulutnya tidak terbuka.Sapu
sedikit minyak bayi di kelopak mata arwah untuk melembutkannya dan kemudian cuba rapatkan mata arwah jika masih terbuka.

5. Begitu juga dengan setiap tulang-tulang sendinya.Sapu sedikit minyak pada kedua-dua siku untuk lembutkannya kemudian letakkan
kedua-dua tangan di atas perut.

6. Letakkan sesuatu yang sederhana berat di atas perutnya agar ia tidak kelihatan kembung.

7. Disunatkan agar ditanggalkan seluruh pakaiannya dan menutupnya dengan kain yang nipis.

8. Selimutkan arwah dengan kain yang dapat menutup seluruh jasad dari kepala hingga kaki.

9. Letakkan jenazah di tempat yang lebih tinggi daripada lantai seperti di atas tilam serta menghadapkannya ke arah kiblat.

10. Rehatlah dan cubalah untuk tidur dulu sementara menunggu subuh jika kematian berlaku seawal jam 12 atau 1 pagi.

11. Dapatkan pengesahan kematian dari doktor klinik/hospital.

12. Bila dapat surat pengesahan tersebut baru buat laporan di balai polis berhampiran.

13. Polis kemudiannya akan keluarkan Permit Pengkebumian/surat mati untuk urusan pengkebumian jenazah.

14. Pihak masjid yang akan menghubungi penggali kubur untuk menyediakan tempat, begitu juga urusan kain kapan dan sebagainya.

INFO EKSTRA!

Terdapat dua perkara yang perlu diambil perhatian oleh ahli waris jika si mati meninggalkan harta. Pertama adalah membersihkan
harta peninggalan si mati dan kemudian mengenalpasti siapakah mereka yang layak menerima harta warisan si mati.

Sebelum harta warisan diagih-agihkan, ianya perlu dibersihkan terlebih dahulu dari perkara-perkara yang masih diperlukan atau
mempunyai kewajipan ke atas si mati. Perkara tersebut ialah:

– Menolak perbelanjaan penyelenggaraan dan pengkebumian jenazah. Contohnya membeli kain kafan, menggali kubur, sewa kereta
jenazah, upah kepada yang memandikan dan sebagainya.

– Menyelesaikan hutang si mati sama ada hutang kepada Allah dan hutang sesama manusia. Contoh hutang kepada Allah adalah seperti
kifarat, nazar, haji dan lain-lain yang belum sempat ditunaikan oleh si mati.

– Melaksanakan wasiat si mati. Wasiat mestilah dipastikan tidak melebihi 1/3 daripada harta

– Tuntutan harta sepencarian. Harta sepencarian perlulah di nilai dan dikembalikan kepada pasangan si mati atau mereka yang
mempunyai kepentingan terhadap sesuatu harta atau asset yang ditinggalkan.

– Selesai keempat-empat urusan di atas, barulah baki harta boleh di agih-agihkan kepada ahli waris yang berhak.

Sumber: Blog Ustaz Saifudin & Kewangan Islam


Bukan Dihantar Dengan Kereta, Pelajar MRSM Ini Tarik Perhatian Warganet.

Siapa yang tak bangga apabila anak berjaya menempatkan diri di sekolah asrama penuh.

Anak ini menjadi harapan buat keluarga. Menarik dengan perkongsian ini, tular apabila seorang pelajar dari keluarga biasa-biasa telah dihantar oleh  bapanya hanya menaiki motorsikal berbanding kebanyakan ibu bapa lain mampu memiliki kenderaan pacuan empat roda.

Anak ini tanpa rasa rendah diri berbangga ayahnya sangguo menghantarnya. Malah perkongsian ini menarik perhatian warganet.

Pelajar pertama tingkatan satu mendaftar di Mrsm Muar bersama ayahnya hanya menaiki motorsikal comel.

Sebak bercampur kagum menyaksikan semangat si ayah membawa anaknya mendaftar dengan raut wajah ceria si anak tanpa sedikitpun rasa malu walaupun pelajar-pelajar lain dihantar dengan kereta.

Semoga pelajar ini terus cemerlang menjadi insan hebat akademik dan akhlaknya di Mrsm Muar.


Ini Rahsia Jika Mahu Elak Habuk Melekat Pada Kipas. Tak Perlulah Kerap Cuci Lagi!

Kipas bila kerap digunakan sepanjang hari akan menyebabkan banyak habuk dan debu mudah melekat.

Kita pula bukanlah banyak masa dan rajin sangat nak mencuci kipas selalu, sementelah nak mencucinya pula agak renyah. Kena buka satu persatu bahagian, jejaringnya juga perlu dibersihkan sempurna.Betul tak?

Ini tip mudah dan paling senang untuk elak habuk melekat sekaligus, tak perlulah nak cuci kipas selalu.

Ini cara yang mudah untuk korang buat supaya habuk tak lekat dah pada bilah dan jaring kipas.
Yup, ia bukan omongan kosong, bahkan kosnya murah yakmat, alaa gunakan pelembut fabrik dan cuka makan yang ada di rumah jer.
Caranya:
1. Bersihkan bilah dan jaring kipas seperti biasa.
2. Campurkan pelembut pakaian, cuka makan dan air ke dalam bekas lain.Nisbah campuran ialah 1:1:1 pada setiap bahan.
3. Kacau sebati dan korang masukkan ke dalam botol berspray supaya lebih senang nak digunakan.
4.Sembur-sembur rata pada bilah dan jaring kipas.

5. Biarkan selama 5 minit, jangan lupa dilap semula dengan kain lembab.
6. Keringkan. Yayyy, kipas dah boleh digunakan seperti biasa tanpa ada lagi habuk yang melekat!
7.Ulangi semula , 2 atau 3 bulan sekali.Bukannya habuk tak melekat sampai setahun.Hu2

Senangkan? Korang ada tips lain tak untuk bersihkan habuk pada kipas ni??

Selamat mencuba!

Kredit: Alosnida Musa


“Lelaki Hebat Bukan Yang Mengahwini Perempuan Solehah, Tapi Pilih & Bimbing Wanita Biasa Jadi Solehah- Mustapha Kamal

Sebelum setiap pasangan mahu mencorakkan pasangan, adalah amat penting untuk mencorakkan diri mereka dahulu. Tidak ramai manusia yang suka dirinya diubah ataupun dibetulkan sekalipun mereka perlu diperbetulkan.

Sebab itu, suami sebagai ketua rumah tangga harus mempamerkan akhlak yang indah pada pasangan masing-masing. Bak kata orang setiap pasangan suami isteri merupakan cerminan diri mereka.

Itu hakikatnya. Namun apa yang boleh kita buat untuk mengubah karakter pasangan kita yang kurang baik ialah kita dahulu perlu mengubah diri kita.

Isteri adalah cerminan suami .

Cantik suamimu , cantiklah kamu . Elok suamimu , eloklah kamu . Beriman suamimu maka berimanlah kamu . Ahli syurga suamimu maka kamu jua ahli syurga . Begitu jua sebaliknya

Wahai sang suami , jika kamu merasa isterimu sangat leceh , menyusahkan , keras kepala atau sebagainya . Maka , itulah diri kamu sendiri sebenarnya . Kamu yang telah mengajar , membentuk dan menyebabkan dia menjadi seperti itu .

” Lelaki yang hebat bukan yang dapat mengahwini perempuan solehah , tapi lelaki yang mengahwini wanita biasa dan berjaya bimbingnya menjadi perempuan solehah ” .

In sha Allah .


Rupanya Ini Tip Masak Nasi Sihat Tanpa Kanji, Murah & Mudah Nak Disediakan. Wanita Ni Kongsikan Caranya

Nasi adalah makanan ruji bagi rakyat Malaysia. Ada yang menjadikan nasi sebagai sarapan baik dalam bentu nasi lemak atau nasi berlauk mahupun nasi goreng.

Namun tak semua orang boleh makan nasi dalam kuantiti yang banyak, lebih-lebih lagi yang mempunyai penyakit.

Dalam satu laporan artikel terbitan Healthline, beras atau nasi mengandungi kanji yang agak tinggi, terutamanya kalau tak dimasak sempurna.

Setiap 100 gram beras yang belum dimasak mengandungi 63.6 peratus kanji, manakala jumlah kanji ini berkurang kepada 28.7 peratus setelah beras dimasak menjadi nasi.

Justeru, pengambilan makanan berkanji yang tidak terkawal boleh menyebabkan risiko diabetes, penyakit jantung dan kenaikan berat badan. Maka adalah lebih baik jika kita mencegah perkara ini dari awal.

Rebus beras dengan air yang banyak

Biarkan mendidih dan separuh masak.

Buang air kanji dan bilas dengan air paip

Toskan nasi dan masak dalam rice cooker tanpa tambah air

Bila dah siap masak, gemburkan nasi.

Sedia untuk dihidang. Mudah je kan? Selamat mencuba!

Sumber: Healthline, Noreez Rahmat via MATJHN


Bila Isteri Dah Buat Terbaik, Tapi Suami Tak Nampak, Tak Hargai. Lama- Lama Kebaikan Tu Hilang

Untuk menjadi pasangan yang terbaik dalam rumah tangga, perlu ada sikap memberi dan menerima.

Kadang2, bila isteri dah buat yg terbaik dlm rumahtangganya, dlm menjalankan tugasnya sbgai seorg isteri, seorang ibu, tapi suami tak nampak, tak hargai, tidak hiraukan, tidak memberi respon terhadap apa yg dibuat isteri, tidak membalas perbuatan itu dgn sewajarnya, maka lama2 kebaikan yg isteri buat tu akan berkurangan, akan pudar…

Lama2 kebaikan itu akan hilang…

Dia mgkin akan berhenti dari buat apa yg selalunya dia buat, sbb dia dah jemu, dia dah bosan, dia dah tawar hati utk buat yg terbaik…dan ketika itu, kita plak cari jalan utk meninggalkan dia dengan alasan isteri tak layan kita baik2…

Nak dilayan mcm mna lagi sebenarnya…? Tanya diri sendiri…

Kita harus jadi berakal dgn apa yg kita nak…hargainya sementara dia masih mahu buat yg terbaik sbb nnt bila dia dah jemu, bila dia dah bosan, dah tak peduli, xnak ambik tahu, maka dia takkan ada keinginan dh utk buat yg terbaik…

Dia tetap akan buat seperti biasa, ala kadar dan tidak keterlaluan…

Ugutan utk “mencari lain” takkan membawa apa2 makna dan kesan terhadapnya pada ketika itu kerana hatinya sudah keras hasil drpd layanan yg diberikan suaminya ketika dia masih bercita2 utk menjadi seorang isteri yg terbaik…✌

Tip yang disediakan ini mungkin dapat membantu bagaimana untuk menjadi isteri mahupun suami terbaik buat pasangan anda:

Berlaku adil

Keterbukaan

Nasihat orang yang betul

Bertolak ansur

Tarik perhatian pasangan

Komunikasi dua hala


Tarik Telinga Bukan Penyelesaian. Ibu Ayah Kena Kawal Emosi Ketika Nak Marah. Deep Perkongsian Ini.

Cara mendidik anak yang betul itu penting. Tapi dalam sibuk mendidik anak, kita mungkin terlepas pandang mengenai hal memarahi anak.

Tarik telinga

Satu hari, saya tengah nak cepat nak keluar. Masa tu, saya suruh Aufa ambil baju sendiri dan pakai. Tapi, dia berkeras tak nak. Nak juga suruh saya ambil baju dia dan tolong dia pakai.

Dalam kalut kalut tu, saya tinggikan suara pada dia dan automatik Aufa terus merajuk. Masa tu, saya baru lepas iron baju. Oleh kerana saya tidak respon apa yang dia nak, Aufa pun mula express perasaan dia. Dia ambil iron dan balik atas lantai.

Saya yang lihat kejadian tu terkejut dan automatik terus tarik telinga Aufa. Sumpah saya tak pernah tarik telinga Aufa selama ni, dia macam automatik je tangan ni tertarik. Masa tu saya rasa puas dapat tarik telinga Aufa.

Tapi, Aufa tak menangis pun. Dia tahan je. Tapi saya nampak perubahan muka dia tu.

Dari ‘ganas’ kepada down terus. Aufa diam je tak kata apa apa.

Masa tu saya diserang bersalah tiba tiba. Kenapa tangan ni lebih laju. Sebelum sempat fikir apa apa tangan dah tarik telinga Aufa. Sebab memang geram. Tak pernah dia buat begitu, first time tindakan dia di luar jangkaan saya. Sebelum ni kalau dia mengamuk pun dia just merengek saja. Apatah lagi sejak besar ni, jarang jarang je mengamuk macam tu.

Saya tahu masa tu dia hanya nak express perasaan marah dia, tapi cara dia itu yang salah. Tambahan pula, cara saya react dengan menarik telinga Aufa juga salah.

Dalam perjalanan kami keluar, saya pun berbual bual dengan Aufa.

“Kakak, ibu minta maaf tadi ibu tarik telinga kakak. Sakit ke?”

Saya bertanya sambil menggosok telinga Aufa.

“Tak sakit pun ibu, kakak ok jela”

“Ok kakak, tq. Tadi sebenarnya ibu bukan marah kakak. Tadi ibu marah dengan perbuatn kakak merosakkan barang. Kalau kakak marah tak ada masalah, kakak boleh cakap. Tapi bukan dengan merosakkan barang macam tu ya”

“Ok ibu”

Aufa tersengih sambil melentokkan kepalanya ke bahu saya.

Kadang kadang begitulah, bila kita letakkan emosi kita dahulu sebelum berfikir pastinya ia akan berakhir dengan penyesalan.

Kalau kita amalkan konsep ‘pause’ sebelum bertindak tentu saja kita dapat memilih respon yang lebih baik.

Sampai hari ni, kalai teringat saya tarik telinga Aufa saya akan tanya

“Kakak, akak ingat tak yang ibu TERSALAH tarik telinga kakak tu? Kakak maafkan ibu tak?”

Biasanya Aufa akan respon

“Maafkan dah ibu. Hehe. Aufa pun minta maaf sebab buat macam tu. Aufa marah masa tu, sebab tu buat gitu”

Indahnya saling meminta maaf, menurunkan ego. Keluarga akan lebih indah.


Makanan Sihat Elak Mati Pucuk, Para Suami Wajib Tahu,  Barulah Isteri Makin Sayang!

Mati pucuk yang diertikan sebagai kegagalan zakar untuk menegang semasa melakukan hubungan intim sememangnya meninggalkan kesan paling mendalam buat suami. Kegagalan mereka untuk beraksi di ranjang selalunya menjadi kelemahan terbesar pada suami.

Dan hal inilah yang paling ditakuti oleh sang suami. Merokok dan kerap melakukan onani antara punca terbesar masalah mati pucuk. Bila mana darah tidak dapat sampai pada zakar dengan baik, ditambah dengan gaya hidup yang kurang sihat, semakin memburukkan keadaan.

Sebenarnya makanan bukanlah cara untuk elakkan mati pucuk sebaliknya dikatakan mampu mencegah dan membantu masalah ini berlaku.

Rangkaian makanan ini suami harus ambil untuk menjamin kerukunan rumah tangga.

Madu
Madu bukan hanya dapat tingkatkan sistem ketahanan tubuh dan meningkatkan keupayaan lelaki bahkan mampu menghilangkan zat bahaya yang memenuhi pembuluh darah dan usus. Malah madu juga dapat membantu melawas pembuangan air besar jika diminum bersama air secara konsisten.

Flavonoid
Flavonoid yang terdapat di dalam coklat gelap bertindak meningkatkan aliran darah dengan lebih efisyen. Jadi masalah mati pucuk yang disebabkan oleh sekatan darah ke zakar dapat diatasi.

Jintan Hitam
Jintan hitam juga antara makanan yang disyorkan pada suami. Ia baik untuk meningkatkan aliran darah selain baik untuk mengatur metabolisme dan menyeimbangkan paras insulin.

Kurma
Kurma dapat memberikan tenaga tambahan dengan kadar segera pada lelaki. Tak hanya tenaga tetapi kurma baik untuk menyembuhkan batuk, selesema, asma, radang saluran pada leher, demam dan masalah hati.

Kiwi
Buah kiwi mempunyai khasiat yang sangat kompleks yang boleh memberi kebaikan secara tidak langsung kepada organ seksual lelaki. Malah kajian membuktikan elemen ini mampu membantu meningkatkan tekanan darah ketika ingin beraksi.

Tiram
Mineral zink yang tinggi di dalam tiram memainkan peranan penting dalam pengeluaran hormon testeron lelaki dan ini dikatakan baik untuk masalah kelakian lain seperti mati pucuk dan sebagainya.

Jambu
Jambu yang kaya dengan vitamin C dapat membuatkan lelaki mudah mengalami ereksi.

Pistachio
Protein arginine yang terkandung di dalam kacang pistachio ini dikatakan dapat membantu melancarkan sistem peredaran darah dengan lebih berkesan.

Pisang
Pisang dikatakan dapat membantu zakar untuk ereksi kerana kekuatan otot.

Tembikai
Ada sesetengah pakar perubatan mengakui tembikai adalah viagra semula jadi. Tembikai juga dapat membuatkan tubuh menjadi tenang dan melancarkan perjalanan darah ke zakar.


“Macam Tak Percaya Je Ada Anak Dara. Nampak Macam Kakak & Adik”-Anne Ngasri Throwback Video, Netizen Puji!

“Macam Tak Percaya Je Ada Anak Dara. Nampak Macam Kakak & Adik”-Anne Ngari Throwback Video Anak Kini Remaja!

Perasan tak  sekarang ini kita rasa masa begitu cepat berlalu. Pejam celik pejam celik, tiba-tiba sudah sampai di penghujung tahun. Malah anak yang dahulunya kecil, sebegitu pantas masa berlalu hingga tak sedar kini sudah pun meningkat remaja.

Meninjau di akuan Instagram Datin Anne Ngasri, ada dikongsikan video throwback anak perempuannya dari kecil sehingga kini. Posting itu dibuat bersempena meraikan ulangtahun kelahiran Nazharah Sofia yang kini berusia 12 tahun.

Selain berkongsi rangkuman beberapa keping gambar di dalam video tersebut, Anne turut menititipkan ucapan hari lahir kepada anaknya di ruangan kapsyen dengan meluahkan rasa syukur dapat membesarkan anaknya itu dengan baik.

Turut berterima kasih kepada suaminya Datuk Sumali Reduan  dan juga bekas suaminya yang juga merupakan bapa kandung kepada Nazhara iaitu Abdul Wafi kerana sentiasa ada untuk Zara walau dalam apa jua keadaanya.

Begitu juga apabila meninjau di akaun Instagram Abdul Wafi juga turut menzahirkan ucapan hari lahir kepada anaknya. Rata-rata ramai memberi komen dengan mendoakan kebaikan untuk anak gadisnya dan ada juga yang mengusik mengatakan wajah anak gadisnya itu copy paste wajah ayahnya.


Suri Rumah Atau Bekerja, Dua-Dua Penat Sebab Kerja Tak Pernah Habis. Deep Perkongsian Ebit Lew Ni!

Suami terindah bukanlah yang mampu memberikan segalanya. Tetapi suami yang setia dan selalu ada dalam tangis dan tawa bersama isteri serta anak-anak. Sifat sabar dan bertolak ansur perlu ada dalam sesebuah rumah tangga. Termasuklah juga ringan tulang membantu isteri tambah lagi jika kedua-dua anda bekerja.

Jangan biarkan isteri berpenat lelah di luar, apabila pulang, sendirian melakukan kerja rumah. Tidak perlu tunggu isteri meminta tolong, sebaliknya sama-sama melakukannya. Percayalah, isteri pasti tersenyum bahagia.

Sebak bila melihat seorang isteri….

Malam tadi jumpa seorang abang 4 pagi di kedai mamak…ustaz, sakit jiwa saya bila balik rumah berserabut. Malas rasa duk rumah. Isteri selekeh, rumah bersepah, dan kuat membebel dan marah-marah..apalah kerja dia di rumah. Anak 2 orang. Saya balik penat-penat nak rehat. Rasa nak berehat..dia cuma suri rumah jer…Ke ustaz rasa macam mana?

Kerja seorang isteri yang menjadi suri rumah sepenuh masa atau wanita yang bekerja. Dua-dua sangat penat abang. Sebab kerja rumah ini tak pernah habis..

Terutama jika ada anak-anak. Kerja di rumah tak pernah habis..

Cuba suruh isteri kerja 3 hari. Kita lelaki urus rumah 3hari. Rasanya Allah jer yang tahu. Penat, letih, lesu dan rasa nak menangis. Nabi saw paling memahami dan melayan perasaan isterinya. Tak marah dan sentiasa prihatin dan suka menawan hati mereka..

Saya jika balik tengah malam atau balik kerja isteri senyap atau tengah baring. Saya tolong picit kakinya. Urut tapak kaki. Saya tahu dia letih. Dan tolong tolak tarik bagi badan bunyi-bunyi. Sebenarnya bukan apa, saya tahu dia penat sangat..Bidadari saya buat semuanya kerana Allah. Begitulah semua isteri di dunia ini…kerana cinta kerana Allah mereka buat semua tu. Itulah ubat hati mereka..

Perkara asas dalam hidup mereka terabai. Makan minum, rehat tidur, waktu mandi dan ke tandas, urus diri dan kasih sayang..mereka kena layan kerenah anak-anak. Jika ada anak di rumah. 24 jam nak makan. 24 jam rumah bersepah. Baru kemas sejam. Sekejap isteri urus benda lain. Rumah dah tak rupa rumah. Bersepah semula…mereka menjerit marah penat…belum kira anak menangis 24 jam. Nak susu, nak berak, main air, berebut mainan…Boleh darah tinggi 24 jam kena menjerit. Melihat dan nak menegur anak-anak..

Basuh baju jer. Dari pagi kutip baju. Basuh baju. Lepas tu jemur baju. Lepas tu angkat baju. Lipat baju. Kemas dalam almari ikut jenis. Ikut almari masing-masing. Kadang almari tak cukup beli bekas dekat giant. Sekejap lagi anak terbalikkan. Kasihankan. Ya Allah…

Duduk seorang diri di rumah. Takde orang lain. 24 jam mengadap pintu rumah. Takde kawan bercakap. Banyak nak cakap. Suami balik. Ingat nak cerita. Salah luah. Sebab dah penat. Cakap merapu.

Suami pula cakap awak duduk rumah apa kerja? Awak duduk rumah macam mana duit habis? Awak duduk rumah tak boleh urus rumah? Terus rasa nak pecah kepala mereka. Kat mana nak mula. Kerja rumah kalau terang habis satu buku. Kalau cerita 3 hari 3malam tak selesai. Suami mengamuk pergi lepak dengan kawan. Lepak mamak. Cian isteri..isteri nak lari mana. Siapa nak jaga anak di rumah..ya ALLAH…
Kita kahwin ini amanah ALLAH. Tolak ansurlah. Kerjasamalah. Biar ada hati budi. Ada hati perut. Doaakn isteri. Sayangi mereka. Bantu mereka. Beri masa dengar kisah hidup mereka. Ya Allah kami suami sangat sayang isteri amanahmu. Sayangilah mereka. Kekurangan kami dalam sayang dan beri masa bangunkan mereka dengan Islam kau maafkanlah.

Abang tadi menangis. Ya Allah… ustaz. Terima kaseh. Sedih rasa. Rindu isteri saya. Betul lah ustaz. Tuler abang, saya lagi rindu isteri anak-anak saya. Bila tadi saya suap anak-anak 3 pagi duduk lepak. Jauh mereka merayau. Ya ALLAH selamatkanlah keluarga kami semua. Dari tadi saya sebak. Maaf saya emosi sikit cerita pada abang ini.


Kuih Bangkit Ibu Laris Dipromosi Tok Ti, Bantu Tampung Pengajian Lelaki Ini Sehingga Berjaya Genggam Anugerah Sarjana Cemerlang. Salute!

Impiannya segunung tinggi untuk menggenggam segulung Ijazah Sarjana. Biarpun berhadapan dengan masalah kewangan, namun dia nekad dan berusaha mencari pendapatan tambahan usai mendapat tawaran menyambung pengajian.

Lelaki bernama Ridzuan khalid ini merupakan pelajar Tajaan Kementerian Pendidikan Malaysia (KPM) dan membantu ibunya membuat kuih untuk menambah pendapatan keluarga.

Berkat Usaha gigih dan sokongan keluarga, dia berjaya melalui semua ujian tersebut. Lebih membanggakan bila mana berjaya menamatkan pengajian dan muncul sebagai Penerima Anugerah Sarjana Cemerlang.

Kisah lelaki ini dikongsikan menerusi laman instagramnya.

“Ketika mendapat tawaran menyambung pengajian saya memang gembira tetapi pada yang sama saya tahu bakal berhadapan dengan masalah kewangan. Saya terpaksa berjimat kerana simpanan semakin susut dan elaun  lewat diterima. Saya tiada pilihan lain.

“Pada awalnya Opah Sapiah agak keberatan tapi saya cuba yakinkan Opah Sapiah. Kami bermula agak perlahan dan susah. Orang tak tahu macamana kita struggle untuk berjaya,”tulisnya di ruangan kapsyen.

Allah bukakan rezeki dengan cara yang tidak disangka. Menurut Ridzuan lagi, segalanya berubah selepas dia menghadiahkan Kuih Bangkit kepada Dato’ Seri Siti Nurhaliza.

“Seorang kawan datang ke rumah dan memberitahu akan bertemu Tokti. Masa tu kebetulan ada stock kt rumah. Saya minta bantuan kawan untuk memberikan hadiah kuih kepada Tokti.

“Keesokan hari ketika di dalam kelas, saya pelik kenapa handphone saya tak henti vibrate. Notification untuk WhatsApp dengan IG penuh dekat skrin. Masa rehat baru saya bukak tengok. Allahuakbar! Tangan saya mengeletar.Jantung macam nak luruh. Tokti post gambar kuih kat Instagram. Macam dalam mimpi je. Opah Sapiah sampai menangis yeh.

“Terima kasih kerana mempromosikan kuih kami. Sejak tu kami tak menang tangan. Masa Aidilfitri 2017, beribu balang tempahan sampai kami terpaksa tolak. Masa tu jadi gila kejap. Mana nak belajar lagi..Mana nak mengadap kuih lagi. Tapi Alhamdulillah saya dapat bahagikan masa. Cuma sekarang terpaksa berehat kejap sebab abah tak sihat,”ulas Ridzuan lagi.
Disebalik setiap rezeki kita ada rezeki milik orang lain yang Allah SWT amanahkan. Alhamdulillah dengan izin-Nya dapat mereka berkongsi rezeki dengan pelbagai aktiviti kebajikan.Terima kasih Allah!

Saya dah berjaya menamatkan pengajian dan Anugerah Sarjana Cemerlang ini saya tujukan juga kepada Tokti. Ternyata post Instagram Tokti menjadi magis yang telah mengubah hidup kami. Terima kasih..Hanya Allah SWT yang mampu membalasnya.

Kisah Ridzuan juga turut dikongsikan olegh rakannya menerusi laman twitternya.

Lebih manis lagi, perkongsian Ridzuan ini turut mendapat perhatian dari penyanyi nombor satu negara yang turut mengucapkan tahniah atas kejayaannya.